text:
Seinastu 10 árini hava 4.286 grindahvalir lagt beini á ymiskum hvalvágum í Føroyum og umroknað til krónuvirði, so er talan um góðan 96 milliónir krónir. Higartil ár hava 674 grindahvalir lagt beinini til eitt virði av góðum 14. mill. krónum.
Taš var eftir eina grind, sum varš funnin į Boršoyarvķk 2. august 1999, at okkara kendi grindaformašur ķ Klaksvķk Andras Joensen, setti sęr fyri at gera eina śtrokning av, hvuss stórt virši ein grind hevur fyri samfelagiš umroknaš ķ krónum og oyrum.
Śtrokningargrundarlagiš liggur į hesi heimasķšu undir Grind - Virši av grind - fyri tey, sum ynskja at hyggja nęrri at hesum.
Uttan mun til hvussu hųgan kiloprķs vit seta į grindina, so er talan um stórar upphęddir. Grindin hevur soleišis framvegis stóran samfelagsligan tżdning ķ okkara landshśsarhaldi.
Taka viš įriš ķ įr fyri seg, so sęst, at 674 grindahvalir hava lagt beinini og sum tilsamans vóršu mettir til 5184 skinn, sum tilsamans gevur okkum 388.800 kg av tvųsti og spiki (śtroknaš eftir, at eitt skinn er 50 kg tvųst og 25 kg av spiki). Sķšani hevur Andras valt at brśka ein heilsųluprķs į kr. 30,00 fyri kg og kr. 37,00 fyri kg ķ smįsųlu. Sjįlvt prķsurin er lįgt settur, so er talan um stóran upphęddir.
Taš er einki ķ vegin fyri at brśka kr. 100,00 fyri skinniš, sum grindin oftani veršur seld fyri į almennum uppboši ķ eini grind fyri at dekka nakaš av uppruddingarśtreišslum og fyri grindaskašar og tį er talan ikki bert um 96 mill. seinastu įrini, men heldur trżfaldaš hesa upphęddina.
Halda vit okkum til tųlini hjį Andras Joensen, grindaformanni, so er viršiš av teimum 674 grindahvalunum, sum higartil hava lagt beinini, kr. 14.385,600 kr ķ smįsųlu ella kr. 11.664,00 ķ heilsųluprķsi. (fyrivarni viš skinnatalinum ķ grindini ķ Sandagerši herfyri, har skinnatališ ikki varš upplżst og tķ bert hųgt mett til 900).
Taka viš seinastu 10 įrini frį 2001-2010 (har 2008 var grindaleyst įr), so eru tilsamans 4.286 grindahvalir deyšir og sum tilsamans vóršu mettir til 34.613 skinn.
Bruttovirši ķ heilsųlu fyri 10 įrini hava eitt virši av kr. 77.879,250.
Bruttovirši ķ smįsųlu 2001-2010 hava giviš okkum eitt virši av kr. 96.051,075.
Sum vķst omanfyri, so er ikki talan um, at prķsurin hevur veriš hųgt įsettur.
Grindahvalurin hevur tķ framvegis ein stóran bśskaparligan tżdning, umframt ein mentanarligan tżdning fyri okkum.
Andras Joensen, grindaformašur ķ Klaksvķk.


c: text/html

text:
Eitt lógaruppskot frá norsku stjórnini um at broyta møguleikarnar fyri innflagging elvdi til stóra mótstøðu frá fakfeløgunum í Norra og Danmark. Uppskotið umfatar ferðamannaskip í fastari rutu í uttanlandssigling. Eitt nú hevði Color Line á ávísum rutum kunnað flaggað
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard

robotstxt: allowed

filter: keep


text:
HPV-koppseting ímóti lívmóðurhálskrabbameini
Mannagongd
Koppingarevnið ímóti lívmóðurhálskrabbameini er rættiliga nýtt, men hóast tað, so eru tað longu gjørdar ein rúgva av vísindaligum kanningum um virknaðin og hjáárin av hesi koppseting.
Við støði í hesum kanningum gjørdi Sundhedsstyrelsen seint á heysti 2007 eitt heilsufakligt tilmæli, har Sundhedsstyrelsen mælti til at fara undir at koppseta gentir fyri lívmóðurhálskrabbamein. Heilsufakliga tilmælið hjá Sundhedsstyrelsen varð sent til donsku heilsumyndugleikarnar til støðutakan. Og samstundis sendi Sundhedsstyrelsen tilmælið til Landslæknan, sum mælti føroysku heilsumyndugleikunum – t.v.s. Heilsumálaráðnum – til at seta somu skipan í gildi í Føroyum, sum er galdandi í Danmark.
Við støði í tilmælinum frá Landslæknanum hevur Heilsumálaráðið valt at seta eina skipan í gildi, tvs tilboð um ókeypis koppseting fyri lívmóðurhálskrabbamein.
Ókeypis koppseting fyri lívmóðirhálskrabba
Frá 1. desember 2012 kunnu allar gentur og kvinnur í aldrinum 12 til 28 ár lata seg koppseta ókeypis fyri lívmóðirhálskrabba (HPV).
Treytin fyri at verða koppsett ókeypis er, at kvinnan hevur fylt 12 ár, tá koppsetingin byrjar. Koppsetingarnar skulu verða framdar, innan kvinnan fyllir 28 ár.
Koppseting fer fram hjá kommunulækna. Fyri at koppsetingin skal virka, skal kvinnan koppsetast tríggjar ferðir innan fyri 12 mðr. Koppsetingin tekur vanliga 6 mánaðir og fer fram í hesi røð:
•læknavitjan
•læknavitjan fer fram umleið 2 mánaðir eftir 1. læknavitjan
•læknavitjan fer fram umleið 4 mánaðir eftir aðru læknavitjan.
Um koppseting fyri HPV:
Koppseting fyri HPV-virus hevur til endamáls at fyribyrgja, at kvinnur fáa lívmóðurhálskrabbamein. Heilsufakliga metingin er, at um kvinnur taka av tilboðnum um HPV koppseting, fer tað frameftir stórt sæð at bera til at fyribyrgja, at kvinnur fáa vandamiklu sjúkuna.
Hví gentur og ikki dreingir verða koppsett
Sundhedsstyrelsen hevur umrøtt spurningin, um dreingir eisini skulu koppsetast fyri HPV-virus. Kanningar av effektini av koppsetingini av ungum dreingjum eru gjørdar, men enn eru kanningarúrslitini ikki tøk. Og tí heldur Sundhedsstyrelsen, at tað er ikki grundarlag fyri at mæla til, at dreingir eisini verða koppsettir fyri HPV-virus. Við tað at gentur verða koppsettar og harvið ikki fara at bera smittuna víðari, roknar Sundhedsstyrelsen við, at talið av dreingjum, sum fáa smittuna eisini fer at minka. Smittuvandin lækkar, og tí verða færri smittað – eisini sjálvt um tey ikki eru koppsett. Sí seinasta nýggja um koppseting av dreingjum við at trýsta her.
Screening fyri lívmóðurhálskrabba
Sambært Sundhedsstyrelsen er koppseting ímóti lívmóðurhálskrabba eitt fyribyrgjandi tiltak, og tí fara vit ikki at síggja ein mun í tilburðum av lívmóðurhálskrabbameini fyrr enn um eini 20 ár. Sundhedsstyrelsen roknar tó við, at vit um eini 10 ár fara at síggja ein mun í talinum av forstadium av lívmóðurhálskrabba.
Hóast farið verður undir at koppseta gentur ímóti lívmóðurhálskrabbamein, so mælir Sundhedsstyrelsen til, at kvinnur framhaldandi fara til lækna og fáa framt kanningarnar fyri lívmóðurhálskrabbamein.
Viðkomandi leinki:
http://www.hmr.fo/Default.aspx?pageid=8267
Tak niður faldara frá Heilsumálaráðnum um HPV-koppseting her
Kelda www.hmr.fo


text:
Undirvísing og frídagar á Føroyamálsdeildini 2017-2018
Regluliga undirvísingin byrjar mánadagin 28. august.
Seinasti undirvísingardagur fyri heystfrítíðina er fríggjadagin 6. oktober.
Fyrsti undirvísingardagur eftir heystfrítíðina er mánadagin 16. oktober.
Seinasti undirvísingardagur fyri jól er fríggjadagin 8. desember.
Fyrsti undirvísingardagur eftir jól er hósdagin 1. februar.
Seinasti undirvísingardagur fyri páskir er fríggjadagin 23. mars.
Fyrsti undirvísingardagur eftir páskir er mikudagin 4. apríl.
Flaggdagurin mikudagin 25. apríl er frídagur.
Seinasti undirvísingardagur í várhálvuni er fríggjadagin 11. mai.


text:
GRØN ORKA
Hví hitapumpa luft til vatn, í mun til vatn til vatn
Eg vil her greiða eitt sindur frá, hví vit valdu hitapumpu luft til vatn og ikki vatn til vatn. Vit hugdu at øllum viðurskiftum, áðrenn vit valdu okkara veitara av hitapumpu. Tað var sera umráðandi fyri okkum, at hitapumpan, sum stóð úti, toldi okkara saltluft, sum er kring oyggjarnar. Tíverri vóru nakrir veitarir, sum komu aftaná okkum, ið ikki settu líka høg krøv til teirra hitapumpu. Hetta gav eftirfylgjandi árini stórar trupulleikar fyri hesar veitarir og hevur ført til ringt umdømi sum heild av hitapumpum luft til vatn.
Eftir standa so vit, sum hava havt eina góða góðsku av hitapumpum og royna at verja okkum fyri tí skilaloysi aðrir veitarir hava koyrt við. Loysnin kann so ongantíð verða tann, at jarðhiti er tað einasta rætta, tá ið vit hava fingið góðar royndir tey seinastu tíggju árini við luft til vatn hitapumpu.
Útrokningar vísa, at luft til vatn hitapumpur í Føroyum hava hægri COP faktor enn í øðrum Norðanlondum. Hetta er tí at okkara vetrar eru nógv líggjari og vit hava bara nakrar dagar um árið, har vit eru niðan fyri frostmarkið.
Vit kannaðu alt, áðrenn vit valdu okkara veitara av hitapumpu. Tað vit hugdu eftir var:
• Hvat var best egnað í mun til miðal hita.
• At tilfarið mátti vera rustfrítt, um tað skuldi standa úti
• At tangin skuldi klára, at vit ikki hava kálk í vatninum
• At íløgan skuldi helst verða soleiðis at tað loysti seg í mun til olju
Euronom luft til vatn hitapumpa Exoair
Euronom hevur eina luft til vatn hitapumpu, sum eitur Exoair og finnst í 3 ymiskum støddum, alt eftir hvat stødd av sethúsi tað er til. Her er nakrir fyrimunir við luft til vatn:
• at eingin ketil, skorsteinur og oljutangi skal nýtast
• at skipanin kostar í miðal 80.000 kr við øllum
• at kunna fáa skipanina setta upp beinanvegin (arbeiðið tekur uml. ein dag)
• at møguleiki er fyri at knýta í aðar orkukeldur so sum sól, brenniovn o.a.
• at hitapumpan er rustfrí


text:
Alisfrøði
Alisfrøði er læran um náttúruna í breiðasta høpi. Alisfrøðingar granska samanspæli millum massa, rúmd og tíð og royna at seta hetta í støddfrøðiligar lógir. Vísindini alisfrøði hevur verið nevnd náttúruheimspeki. Navnframir alisfrøðingar hava roynt at svara spurningum, so sum “hvat heldur okkum at Jørðini” ella “hvat er tíð?”. Alisfrøðingar hugsa seg fram til ymisk ástøði og gera royndir. Royndirnar kunnu so prógva, um ástøðið er satt. Royndir at kanna ymisk fyribrigdi kunnu eisini gera, at komið verður fram á nýggj ástøði. Nógv av hesum ástøðum eru so væl prógvað, at tey nú kunnu roknast at vera náttúrulógir. Týskarin Albert Einstein bar í 1905 fram sítt tilmunarástøði, sum m.a. sigur, at einki fer skjótari enn ljósið. Alisfrøði eru vísindi um orku og evni. Tær ymsu greinirnar í alisfrøði fevna um eitt veldugt øki, heilt frá atomum til rúmdina. Stjørnufrøðingar brúka alisfrøðina at fáa greiði á upprunanum og byggingarlagnum í jørðini. Sólini og teimum fjaru stjørnunum. Hesa alisfrøði rópa vit stjørnualisfrøði.
Týdningarmikil fólk[rætta | rætta wikitekst]
- Arkimedes
- Niels Bohr
- Albert Einstein
- Leonhard Euler
- Galileo Galilei
- William Rowan Hamilton
- Johannes Kepler
- Joseph-Louis de Lagrange
- James Clerk Maxwell
- Isaac Newton
- Blaise Pascal
- Erwin Schrödinger


text:
Kommunulæknafelag Føroya móti Fíggjarmálaráðnum
Støða
Opið
Rættur
Fasti Gerðarrættur
Evni
Arbeiðsmarknaðarlóggava, Samráðing, samráðingarrættur, seming
Umboð
Christian Andreasen, Gunn Ellefsen
Rættarlimir
Durita Tausen, Gurið Joensen, Hendrik Thomsen
Mál
2
Ár
2018
Úrskurðardagur
08. mai 2018
Lýsing
Kommunulæknafelag Føroya ger galdandi, at Fíggjarmálaráðið skal viðurkenna, at løgtingslóg nr. 39 frá 13. mai 2013 um semingsstovn ikki er galdandi fyri sáttmálaósemjuna partanna millum, og at innkærdi ikki hevði rætt til at boðsenda semingsstovnin í sambandi við, at Kommunulæknafelag Føroya tann 1. mai 2018 lýsti verkfall.
Viðgerðin
Tann 03.05.2018 móttikið kærurit dagfest 03.05.2018 - Tann 04.05.2018 móttikið dagfest 04.05.2018 - Útskurðarfundur 08.05.2018
Niðurstøða
Fasti Gerðarrættur sigur tí henda Úrskurð Semingsstovnurin hevur sambært løgtingslóg nr. 39 frá 13. mai 2013 um semingsstovn heimild til at fara undir seming viðvíkjandi áhugatrætuni millum Kommunulæknafelag Føroya og Fíggjarmálaráðið í sambandi við, at Kommunulæknafelag Føroya hevur lýst verkfall fyri limir sínar.
Málkostnaður
Partarnir bera, sambært sáttmála um Fasta Gerðarrætt og reglugerð um gjøld, hvør sína helvt av málskostnaðinum eftir nærri uppgerð.
Grundgeving
Fasti Gerðarrættur metir, at avgerðandi fyri um Semingsstovnurin hevur heimild at fara undir seming í hesi trætuni millum Kommunulæknafelag Føroya og Fíggjarmálaráðið er, um Kommunulæknafelag Føroya er eitt felag, sum vegna sínar limir hevur heimild at gera bindandi avtalu við tað almenna um partar av lønar- og setanarviðurskiftunum hjá kommunulæknum í Føroyum, og harvið er partur av føroyska kollektivt skipaða arbeiðsmarknaðinum. Sum virksemi hjá Kommunulæknafelag Føroya er lýst, er Fasti Gerðarrættur av tí fatan, at felagið virkar sum fagfelag fyri kommunulæknar í Føroyum, sum vegna sínar limir ger kollektivar sáttmálar við tað almenna um partar av treytunum fyri kommunulæknastørvini í Føroyum, sum verða lýst og sett av tí almenna. At Kommunulæknafelag Føroya hevur hesa samráðingarheimild vegna sínar limir sæst eitt nú í skjali D, har PLO, danska læknafelagið, ið Kommunulæknafelag Føroya er limur í, skrivar, at “PLO-Færøerne, dog har uindskrænket forhandlingsret vedrørende overenstkomster, der udelukkende gælder Færøerne.” Hetta sæst eisini av teimum sáttmálum, sum felagið hevði við tað almenna, men sum nú eru uppsagdir. Fasti Gerðarrættur metir tí, at talan er um slíka støðu, sum orðingin í § 1 í lógini um semingsstovn fevnir um og sum viðmerkingarnar til hesa umrøða. Fasti Gerðarrættur metir samstundis, at sum setanar- og sáttmálaviðurskiftini eru skipað, er ikki avgerðandi fyri metingina av heimildini hjá Semingsstovninum, hvussu stórur ella lítil partur av inntøkuni hjá kommunulæknum kemur frá tí almenna sum A-inntøka ella um virksemi hjá kommunulæknunum annars hevur eyðkenni av at vera skipað sum sjálvstøðugt vinnuvirki. Fasti Gerðarrættur metir heldur ikki, at listin í skjali 1 til lógina um semingsstovn er avgerðandi fyri, hvørji feløg og hvørjir sáttmálar verða mettir at hoyra til tann kollektivt skipaða arbeiðsmarknaðin í Føroyum. Teir í skjali 1 nevndu partar eru setanarbólkar, tá talan er um at velja semingsfólk, listin er skiftandi og viðmerkingarnar til semingslógina benda á, at listin er avskrivt av yvirliti yvir táverandi partar í m. a. Fasta Gerðarrætti, har Kommunulæknafelag Føroya av góðum grundum ikki er við, tí teirra sáttmáli ikki hevur Fasta Gerðarrætt sum trætustovn. Fasti Gerðarrættur metir samanumtikið, at talan í hesum føri er um eina kollektiva áhugatrætu á føroyska arbeiðsmarknaðinum, og at Semingsstovnurin tí hevur heimild sambært semingslógini at fara undir seming viðvíkjandi trætuni millum Kommunulæknafelag Føroya og Fíggjarmálaráðið.
Úrskurður sum PDF


text:
IRF boðar frá, at í dag týsdagin 1. mai er eingin innsavning hjá IRF. Innsavningin í vikuni verður sostatt forskotin við einum degi, soleiðis at tað, ið eigur at verða heintað týsdag, verður heintað mikudag ístaðin o.s.fr.
01.05.2018
Innsavningin hjá IRF forskotin hesa vikuna
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst
- Áheitan frá IRF um at øll húsarhald fáa sær ruskstativ


text:
-Dánial hugleiðir um Gud, ið bíðar til allir aðrir møguleikar hava víst seg at vera nyttuleysir/úttømdir, samantvinna við lyfti Guds til Ábraham, um Elias á Karmelsfjalli og um tráan holdsins mótvegis tráan Andans. (skriftbrot: 1. Kong. 18, 20-39; Róm. 7, 15-17 og 21-25; Róm. 8, 1-9)
-Poul Færø tosar um at døma við vísdómi í tímiligum viðurskiftum og um at royna hvat Guds vilji er. Um hvussu náðiríkur Gud er og um at liva í ljósinum. Víðari um óreinsku holdsins mótvegis teirru góðu samvitsku. Síðani um kraft evangeliums í Heilaga Andanum og um at hava hvønn annan í hjartanum, við Jesu Kristi hjartalag. Til seinast, um at kappast at vísa hvørjum øðrum heiður og um Paulus, Filemon og Onesimus sum dømi uppá, at gera seg til eitt við menniskju og um vísdómin, ið ger alt á rættan hátt mótvegis dárskapinum. (Skriftbrot: 1. Kor. 6, 2-3 og 12; Róm. 12, 1-2; 1. Jóh. 1, 7; 1. Pæt. 3, 20-21; 1. Tess. 1, 2-6; Filippi. 1, 3-9; Filmon 1,12; Róm. 12, 9-21; Filippi 2, 1-5; Præd. 10, 10)
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Hetta var onnur av tveimum kappingum í einum og sama vikuskifti. Umleið 400 km á asfalinum, og so kortini hava kreftir til at sita í einum sterkum trímanna útbroti, sum helt á mál.
Eitt sera flott úrslit hjá Torkil tá hugsað verður um, at hann eisini kappasðist tveir dagar frammanundan, og tá eisini vann sær eitt gott og heiðurligt úrslit.
Tíðliga í kappingini sluppu Torkil, Martin Toft Madsen og Troels Rønning Winther avstað. Henda trio arbeiddi væl saman, og nettup tí fingu teir eitt stórt "hol" aftur til feltið. Tá avtornaði, og vinnararnir funnir, var hálvur fjórði minuttir aftur til feltið.
Tað kundi verið Torkil, tað kundi blivið Troels Winther, men tað bleiv Martin T. Madsen, ið fór við sigrinum. Allir tríggir vóru sjálvsagt væl koyrandi, og tá tað nærkaðist málinum kom taktikkur í. Teir skiftust um at sleppa avstað frá hvørjum øðrum. Torkil gjørdi fleiri royndir. Hann bleiv koyrdur inn aftur, og so gjørdu kappingarneytarnir somuleiðis eina roynd at sleppa avstað. Tá umleið 10 km vóru eftir á mál slapp Martin Toft Madsen avstað. Torkil og Troels Winther kundu ikki semjast um hvør skuldi koyra Martin inn aftur, og so hendi tað sum so ofta hendir í súkkling, at taktikkurin millum tvey og trý kemur oddamanninum tilgóðar. Martin økti og økti tí aftur til Torkil og Troels, og vann sostatt ein tryggan sigur.
Úrslitið av kappingini kann lesast her:
http://feltet.dk/rdb/loeb/2017/skive-loebet/


text:
Eg eri tíverri sjálvur rættiliga undirdíktur av arbeiði í løtuni, og nái tí illa at skriva nakran líkinda samandrátt í nærmastu framtíð. Men Jón Bjarnason hevur ein áhugaverdan samandrátt av UM 2007/2008 her á susvim.com, og onkur vælvitandi skrivar eisini um stevnuna her og her á Sport.fo.
Sum heild eru orðini rættiliga hørð, sum tey ungu fáa út yvir seg. Sovorðið sum at ‘Havnar Svimjifelag sær út til at halda á fram við sínari negativu útvikling’, og at ‘allir svimjarirnir í løtuni eru í eini bíðistøðu og tey mangla ein til at sparka hesi ungu eitt vist stað’. Eg vildi ynskt at eg kundi víst hesum pástandum aftur, men UM var faktiskt ein rættiliga óinteressant affæra, tá ið man sær burtur frá teimum seniorum sum møttu upp at seta met. Eingin unglingi setti bólkamet, fyri ikki at snakka um føroyskt met, og eingin unglingi svam yvir 680 stig.
Tað var tó ikki bara svimjarunum fyri at takka, tí tað virkaði sum um øll tóku hesa meistarastevnu sum ‘bara enn eina kapping’. Fyri at grípa í egnan barm, so tyktiskt eingin í FLOT at taka sær av at Birita ikki møtti fyrr enn (seint) sunnudagin, hóast hon var okkara besta boð upp á heiðursmerki. Jú jú eg veit, hon hevði góða umbering og alt, men har vóru kanska í so ‘gode miner til slet spil’, tá ið man hugsar um at talan var um eina meistarastevnu. Helt meg uppliva nokk so nógvar løtur har eg hugsaði “ná, svimur hon ella hann ikki hetta?”, tá ið tað kom til svimjarar frá øðrum feløgum eisini.
Heiðursmerkjabýtið var sambært susvim.com:
- SUSVIM: 31 gull, 12 silvur, 8 bronsu
- HS: 27 gull, 18 silvur, 6 bronsu
- FS: 20 gull, 16 silvur, 9 bronsu
- Ægir: 12 gull, 13 silvur, 13 bronsu
- Reki: 10 gull, 9 silvur, 8 bronsu
- FLOT: 5 gull, 10 silvur, 16 bronsu
Hetta býtið samsvarar rættiliga væl við uppmøting og innsats hjá ymisku feløgunum. Suðuroyar Svimjifelag var klárt mest uppsetta felag, men høvdu eftir øllum at døma vant hart upp undir UM. HS hevði fyri so vítt góða uppmøting, og FS hevði fleiri góðar unglingar eftir, hóast tey hava mist Elspu og Kára og Svein. Hini feløgini eru seriøst smærri í hesum høpi, og hava tó so klárað seg nøkulunda.
At enda vil eg loyva mær at ‘píska ein stemning upp’, við at siga at størstu veikleikar nokk vóru viðvíkjandi innsatsin hjá SSF. Og lat meg heldur skunda mær at siga at tey sum endaðu við at avgreiða UM, gjørdu tað til UG, tá ið man hugsar um ta freist og harvið tær umstøður sum tey høvdu at arbeiða undir. Men altso SSF… at flyta UM til at liggja her sum høvuðsattraktión í heysthálvuni, og so bara lata alt flóta til allarsíðstu løtu. Listin er langur yvir ting sum kundu verið betri, men lat meg líka bara taka tað éina, sum er eitt citat úr svimjireglunum um UM:
Svimjinevndin leggur kappingarskránna. Fullfíggjað skrá skal verða almenna kunngjørd í seinasta lagið 31. desember árið fyri kappingina.
Úrslitalisti og úrslitafíla eru viðfest. Myndin er frá UM. Og ja, har verður kappast á myndini.


text:
- Tíðindi, mentan og ítróttur
Nú verður fyrireikandi rættarfundur
Mánadagin í næstu viku, tann 26. juni, verður fyrireikandi rættarfundur í málinum, har Finansiel Stabilitet, Fíggjarligt støðufesti, hevur stevnt leiðslu og nevnd í gamla Eik banka.
Á ákærubeinkinum eru fyrrverandi nevndarformenninir Frithleif Olsen og Odd Bjellvåg, fyrrverandi forstjórin, Marner Jacobsen, og fyrrverandi stjórin, Bjarni Olsen. Harumframt eru P/F Nota og grannskoðarin, Hans Laksá, eisini stevnd í málinum.
Talan er um ein fyrireikandi rættarfund. Sjálv rættarviðgerðin byrjar ikki fyrr enn í januar. 130 dagar í 2018 eru settir av til sakarmálið hjá Fíggjarligum støðufesti móti oddamonnunum í gamla Eik banka.


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
08. Sep 2017
Fyrispurningur eftir Tingskipanini § 52a 1) Hvussu gongur við ætlaðu innlendis menningini av ferðavinnuni? 2) Hvussu verður tryggjað, at útoyggjar, smápláss og avvarðandi partar fáa ávirkan á arbeiðið at byggja upp? 3) Hvussu kann tryggjast, at ætlaða...
01. Sep 2017
Ella er nakað eftir hjá okkum at gera? Soleidis kundi man spurt í kjalarvørrinum av lesarabrævi hjá fyrrverandi borgarstjóra. Havi heldur hug at skriva og lýsa uppgávuna yrkisliga og undir heitunum um avgreiðslu- ella virðispolitikk Har...
20. Aug 2017
Nú leika summi í um fosturtøku, sum um var hetta eitt sera átrokandi mál at viðgera og broyta karmarnar fyri. Vit kunnu øll falla í ta grøvina at hugsa, at av tí at lógin er gomul, so skal hon broytast. Men hyggja...
20. Aug 2017
Spurningurin um fosturtøku man vera ein tann torførasti politiski spurningurin yvirhøvur. Tað snýr seg um tvey atlit, tað til kvinnuna og tað til fostrið. Tey einfaldu sjónarmiðini eru tey, sum velja bara annað atliti; rættindini hjá mammuni at ráða sær...
18. Aug 2017
Kelda: in.fo – Vit leggja stóran dent á at bøta um umstøðurnar hjá teimum eldru og óhjálpnu, Tað sigur Bergun Kass, býráðslimur í Havn, og forkvinna í nýstovnaðu eldranevndini hjá býráðnum. Og tað sigur hon eftir at Niklái Petersen, fyrrverandi...
11. Aug 2017
Eftir drúgva viðgerð er uppskot til stjórnarskipan Føroya sent almenninginum til hoyringar. Stjórnarskipanin staðfestir, at landsins borgarar eru upphav til alt politiskt vald í landinum, og hon skipar Føroyar eftir nútíðartørvi við fólkaræði, løgræði, rættindum og skyldum. Uppskotið kann heintast...
05. Aug 2017
Soleiðis meti eg vælvildina hjá Kaj Leo Holm Johannesen, tá hann viðger og umrøður pensionistarnar og ætlar hesum bólki eina nógv størri mánaðarliga veiting. Og hvør politikkari vil ikki tað? Tó tykist tað mær sum tá La Fontaines fortelur um...
02. Aug 2017
Eg fari í hesum seinna innslagi at tosa eitt sindur meira um nakað, sum bindur okkum saman, mentan og so mentanarpolitikk, soleiðis sum hesi koma til sjóndar – og ikki – í løgmansrøðuni og ískoytispartinum. Undir Mentamalaráðnum í ískoytispartinum verður nevnt, at...


text:
Ari av Rana
07.02.2018 - 17:12
Ítróttur > Ítróttur > Fótbóltur
Ein einsamallur dystur er á skránni í FA Cup í kvøld. Tað er umdysturin millum Tottenham og Newport.
Newport vóru tætt við at spæla seg víaðri í kappiningini í fyrsta dystinum. Newport legði seg á odda eftir 38 minuttir, og tað var ikki fyrr enn í 82. minutti, at Harry Kane megnaði at javna fyri Permier League felagið.
Tottenham hevur ikki tapt í sínum seinastu 10 dystum. London felagið liggur á fimta plássi í Premier League, í harðari kapping við liðini omanfyri at vinna sær Champions League luttøku næsta ár.
Newport liggur hinvegin nr. 11 í fjórðu bestu ensku deildini. Av tí sama mugu Tottenham metast at verða stórfavorittar at spæla seg víðari í kappingini, nú dysturin verður spældir á Wembley í London.
Dysturin verður bríkslaður í gongd kl. 19:45 í kvøld.


text:
24. apríl er eitt av teimum tiltøkunum á skránni, sum skapar vón fyri føroysk lesandi. Søgu- og samfelagsdeildin á Fróðskaparsetrinum verður 25 ár, og tað fer deildin at hátíðarhalda við einum degi pakkaðum við serstakliga áhugaverdum fyrilestrum í Norðurlandahúsinum. MFS fegnast MFS, kanska serliga tey av okkum, sum lesa samfelagsfak, fegnast um hetta tiltakið – um enn nógv av okkum eisini eru grøn av øvundsjúku inn á tey, sum eru í Føroyum og kunnu lurta eftir fyrilestrunum. 12 fyrilestrar eru á skránni 24. apríl. Flestu fyrilestrarhaldararnir eru úr Norðurlondum, og øll eru viðurkend fakfólk innan teirra øki.
Fyrilestrarnir hyggja fyrst og fremst at, hvørjar avbjóðingar og møguleikar, Vesturnorrønu londini í gamla dansk-norska ríkinum hava fyri framman. Fyrilestrarnir hyggja at mentanarligum, politiskum og vinnuligum vinklum, og varpa einamest ljós á hvussu framtíðin kann fara at verða, heldur enn hvat er hent fyrr.
Fyrilestrarnir Dagurin er deildur upp í tvey. Fyrri parturin av degnum varpar ljós á “Útnorðurlendskan samleika sum politisk-búskaparliga drívmegi”. Setur.fo sigur um hetta, at: “ Fyrilestrarnir fara at savna seg um teir serstøku møguleikarnar, sum bæði politiskt og vinnuliga liggja í at fokusera upp á tað serstaka politiska valdsbýtið, náttúruríkidømið og mentanarliga tilfeingið, sum eru í samfeløgunum í Útnorðri í dag.”
Seinni parturin av degnum, hyggur at “trygd og autonomi”. Um hetta sigur Fróðskaparsetrið, at tað eru møguleikar og avbjóðingar í meira alheimsgjørda heiminum, sum fyrilestrarnir snúgva seg um, og at: “ Tað verður m.a. fokuserað á ymiskar møguleikar, sum liggja í politisku sambondunum: samband, heimastýri og fullveldi. Somuleiðis verður tað eisini fokuserað á avbjóðingar og møguleikar í geopolitisku og tilfeingisligu fortreytunum og møguligum broytingum í framtíðini.”
Vón fyri framman Tað eru júst tiltøk sum hetta, ið vísa, at tað væl ber til at granska, kjaka og fáa íblástur í Føroyum. At vitan og útbúgving eiga at, og lættliga kunnu, vera ein nógv størri partur av dagligdegnum hjá føroyingum. Tó at politiska skipanin í løtuni ikki tykist at raðfesta útbúgving og gransking serliga høgt, gevur eitt nú hetta tiltakið greiðar ábendingar um, at hetta fer at broytast. At føroyingar taka gransking og vitan til sín, og at grundarlagið fyri granskingini blívur sterkari.
Vit vóna tí, at lesandi møta fjølment til hetta tiltakið hjá Søgu og Samfelagsdeildini. Kostnaðurin á 100 krónur er sera lítil, tá ein hugsar um støðið og innihaldið í tiltakinum, og at matur fylgir við. Helst er hetta eitt tað tiltakið, sum fer at hava havt hægst góðsku og áhuga í Føroyum, tá tað kemur til samfelagsfrøði.
Les meira um tiltakið og hvussu tú meldar teg til tað her og sí skránna her.


text:
Eftir at hava prátað saman í drápinum í Skálafirði fyri kortum, komu borgarstjórin í Runavíkar kommunu og sýslumaðurin í Klakksvík ásamt um, at var hildið, at tørvurin fyribils var nøktaður í Norðoyggjum, skuldi tað bera til at lata Runavíkar kommunu so nógvan hval sum til bar úr einum drápi norðanfyri.
Ímorgun vóru grindaboð í Svínoyarfirði. Sýslumaðurin Karl Johansen spurdi um áhugi framvegis var fyri at fáa partar av henni, legði hon beinini, og svarið var sjálvandi játtandi.
Grindin var lítil, og áleið 30 hvalir koma hendanvegin. Góð 200 skinn.
Hetta er alt ov lítið at býta sundur ímillum 4 túsund íbúgvar, tí hevur borgarstjórin tikið avgerð um, at bygdirnar Skála, Skálafjørður og Oyndarfjørður fáa grindina hesaferð. Flutningsbilar eru farnir norður eftir hvalunum, og teir verða fluttir út á havnarøkið á Skála. Har verða teir merktir og skornir upp - og haðani verður parturin til Oyndarfjarðar fluttur norður til bygdina.
Tey, ið kundu hugsa sær at hjálpt til við at skera upp, kunnu liggja framvið á bryggjuøkinum á Skála. Tess fleiri hendur – tað skjótari fæst tvøstið og spikið til høldar. Annars verður grindin býtt eftir grindalistunum fyri bygdirnar.
Táið tað aftur fer at bera til at fáa grind til økið, verður hon býtt til aðrar bygdir í kommununi.


text:
Tað besta, Maggi veit, er at sparka ból...
Tað besta, Maggi veit, er at sparka bólt. Hann droymir um at gerast yrkisleikari, men hann droymir eisini um Marjuna ...
Tað besta, Maggi veit, er at sparka fót...
Tað besta, Maggi veit, er at sparka fótbólt. Hann droymir um at vera Slatan og at renna út á San Siro-vøllin í Milano, meðan l&oa...
Tað besta, Maggi veit, er at sparka ból...
Tað besta, Maggi veit, er at sparka bólt. Hann droymir um at gerast eins góður fótbóltsspælari sum teir bestu í heiminum. Sum Z...


text:
Ikki ber til at endurnýta pappírið, um plastið fylgir við. Neyðugt er tí at taka plastið av, áðrenn pappírið fer í tann hvíta posan til endurnýtslu, sigur IRF.
– Vit hava ikki arbeiðsorku at taka plasti av, so tíverri fara lýsingar og bløð, sum eru pakkað inn í plast, í brenniovnin. Hetta er sera harmiligt, sigur Aslaug Gisladóttir, varastjóri hjá IRF, tí talan er um rættiliga stórar nøgdir.
Tað er jaligt at síggja, at fólk í alt størri mun ynskja at endurnýta, og vilja vit við hesi kunning hjálpa teimum at gera tað á rættan hátt.
Vit vilja tí heita á fólk um at taka plasti av lýsingum og bløðum, áðrenn pappírið verður latið til endurnýtslu. Pappír og papp kann nevniliga endurnýtast heilar 7 til 10 ferðir.


text:
Skaale: - Stjórnin má raðfesta Føroyar hægri
Alt ov nógv týðandi lóggávumál bíða eftir dønum, og tað er als ikki nøktandi, heldur Sjúrður Skaale. – Tað snýr seg millum annað um, hvussu løgreglan kann brúka vald móti borgarum, og hvussu vit skulu fara við teimum, sum sita inni. Slíkt má skipast við lóg, og tað gongur bara ikki, at man nú á sjeynda ári bíðar eftir hesum, sigur hann
Rættargangslógin, lóg um revsingarfullgerð, politilógin, fyrisitingarlógin og lógin um trotabúgv.
Felags fyri hesar lógir er, at landsstýrið hevur heitt á danskar myndugleikar um at gera uppskot til dagføringar, sum kunnu berast í Løgtingið. Fleiri av málunum hava upp í sjey ár á baki, síðani landsstýrið bað um dagføringarnar. Tað vísir eitt upprit, sum Løgmansskrivskrivstovan hevur latið Sjúrða Skaale, fólkatingslimi Javnaðarfloksins.
- Fyrst í hesum mánaðinum var eg á fundi við løgmálaráðharran har eg fekk at vita, at man í løtuni bert kann arbeiða við einum føroyskum lógarmáli, nevnliga rættargangslógini. Tað tyktist mær merkisvert. Og uppritið, sum Løgmansskrivstovan var so beinasom at lata mær, vísir eisini at alt ov nógv liggur á láni, sigur Sjúrður Skaale.
- Hetta eru ikki bara tilvildarligar dagføringar. Hetta er faktiskt nakað, sum hevur ómetaliga stóran týdning. Tað ikki rímiligt, at man ikki hevur dagførdar reglur um, hvussu løgreglan til dømis kann brúka vald. Serliga fyri tann, sum kann verða útsettur fyri valdsnýtslu, men so sanniliga eisini fyri einstaka løgreglufólkið.
- Tað er heldur ikki í ordan, at man hevur gamlar og ótíðarhóskandi reglur fyri, hvussu vit skulu viðgera tey, sum sita inni. Tí tað hevur við sær, at tað er ein størri revsing at sita inni í Føroyum, enn um man framdi sama brotsverk í Danmark. Støðan í dag er at man roynir at brúka nakrar danskar reglur, sum í grundini ikki eru galdandi í Føroyum. Tað snýr seg um rættartrygd. Og tað er sjálvsagt ikki haldbart, at hon ikki hevur hægri raðfesting, sigur hann.
Sjúrður Skaale hevur tí sett danska løgmálaráðharranum, Søren Pape Poulsen, heilar átta sonevndar § 20-spurningar.
- Her er nógv, sum bendir á, at danir eiga at uppraðfesta hetta økið. Og tá er ofta neyðugt at leggja eitt alment trýst og vóna at ferð verður sett á, sigur hann.
- Tá ið svarini eru komin fari eg at umhugsa støðuna. Um svarini ikki eru nøktandi kann næsta stigið verða at krevja eitt samráð um málið, har løgmálaráðharrin skal forklára seg beinleiðis yvirfyri fólkatingslimum.
Svarini frá
løgmálaráðharranum kunnu væntast í aðru viku.
Um lógirnar:
Rættargangslógin er ein ógvuliga umfatandi lóg, har allar ásetingar um viðgerð av rættarmálum og tað, sum hartil hoyrir, eru savnaðar.
Lóg um revsingarfullgerð (straffuldbyrdelsesloven) hevur ásetingar um rættindi og skyldur hjá teimum, sum eru dømd í revsimálum. Til lógina hoyra tíggjutals kunngerðir, vegleiðingar og annað viðkomandi tilfar.
Politilógin inniheldur ásetingar um millum annað uppgávurnar hjá løgregluni og ásetingar um undir hvørjum umstøðum, løgreglufólk kunnu brúka vald. Til lógina hoyrir rúgvusmikið tilfar.
Fyrisitingarlógin inniheldur ásetingar um, hvussu í høvuðsheitum almennir myndugleikar skulu viðgera mál hjá borgarum og virkjum. Eisini til hesa lógina hevur nógv annað tilfar so ella so tilknýti.
Lógin um
trotabúgv (konkursloven)
ásetir, hvussu eitt trotabúgv skal viðgerast og gerast upp. Danska lógin
inniheldur harumframt karantenu-ásetingar, sum í ávísum førum forða fólki at stovna
ella leiða fyritøkur, um rætturin hevur avgjørt hetta. Løgtingið samtykti
einmælt í 2016 at heita á landsstýrið um at endurskoða og dagføra konkurslógina
fyri Føroyar og tillaga hana til føroysk viðurskifti, herundir reglur
viðvíkjandi konkurskarantenu. Seinni sama ár heitti landsstýrið á danskar
myndugleikar um at fáa eitt uppskot til broyting av lógini.


text:
Veddingarmilliónir: Hvat hendir um Danske Spil verður selt?
Sonevndu veddingarpengarnir tryggja á hvørjum ári umleið 20 milliónir til føroyskt ítróttar- og frítíðarlív. Ein stórur partur av hesum stavar frá Danske Spil, sum sigst vera ein uppløgd fyritøka hjá borgarligu donsku stjórnini at einskilja. Men hvussu verður tá við veddingarmilliónunum?
Borgarliga VLAK-stjórnin hjá Lars Løkke Rasmussen hevur í samgonguskjali sínum sett sær fyri at einskilja almennar fyritøkur, sum eru í beinleiðis kapping við privatar fyritøkur. Stjórnin hevur boðað frá, at ein greining skal gerast, ið skal lýsa fyrimunir og vansar við einskiljingum av ítøkiligum fyritøkum hjá danska statinum.
Enn vita vit sostatt ikki, um Danske Spil skal einskiljast. Stjórnin hevur bert boðað frá, at hon hevur eitt ynski um at einskilja sjónvarpsstøðina TV2. Men serfrøðingar hava kortini nevnt Danske Spil sum eina av almennu fyritøkunum, ið hóskar seg best til at einskilja - bæði skjótt og væl.
Føroyingar eiga onki í Danske Spil. Vit hava tó stór áhugamál í fyritøkuni. Hetta kemst av, at Danske Spil hevur eina avtalu við Sp/f Ítróttarvedding, ið millum annað kann geva loyvi til at skipa fyri veddingum og eydnuspølum. Avtalan tryggjar sostatt Danske Spil atgongd til føroyska marknaðin.
Fyri hetta loyvið skal eitt avgjald gjaldast. Tað er hetta avgjald, sum - tá ið árið er gjørt upp - verður útgoldið eftir einum føstum býtislykli til almannagagnlig endamál hjá eittnú ÍSF, F.U.R. og MBF.
- Hetta er ein skipan, sum hevur sera stóran týdning fyri nógv týðandi virksemi kring landið. Tí vil eg hava greiðu á, um skipanin fær eitt skot fyri bógvin av einari møguligari einskiljing, sigur Sjúrður Skaale, fólkatingslimur fyri Javnaðarflokkin.
Hann hevur tí gjørt av at seta Kristiani Jensen, fíggjarmálaráðharra, ein spurning um málið. Fólkatingslimurin vil hava at vita, um ætlanin er at selja Danske Spil, og hvat stjórnin ætlar sær at gera fyri at tryggja at avtalan við Sp/f Ítróttarvedding ikki fer fyri skeyti.
...
Spurningurin er soljóðandi:
Danske Spil A/S skal have indgået aftale med det færøske Sp/f Ítróttarvedding, som indebærer, at Danske Spil mod at kunne udbyde spil på det færøske marked i henhold til færøsk lovgivning skal betale afgift til Sp/f Ítróttarvedding. Den færøske virksomhed udlodder herefter midlerne til diverse almennyttige formål, som igennem årene er blevet tilført et anseeligt millionbeløb. Det er derfor uomtvisteligt i færøsk interesse, herunder navnlig for det færøske idræts- og foreningsliv, at aftalen med Danske Spil A/S opretholdes, uanset hvordan ejerforholdene måtte være. Kan ministeren på den baggrund oplyse, om regeringen har til hensigt at privatisere hele eller dele af Danske Spil A/S i denne valgperiode, og i bekræftende fald oplyse hvorledes regeringen vil sikre, at en eventuel ny ejer af Danske Spil A/S viderefører aftalen med Sp/f Ítróttarvedding?


text:
Nærum 80 heilsustarvsfólk úr øllum Føroyum hava í síðstu viku luttikið á skeið í stuðlandi og linnandi røkt til krabbameinssjúklingar. Umframt sjúkrarøktarfrøðingar frá medisinska deplinum á Landssjúkrahúsinum, luttóku eisini røktarstarvsfólk frá Klaksvíkar og Suðuroyar sjúkrahúsi, umframt frá heimatænastum kring landið.
Endamálið við skeiðnum
Krabbameinssjúklingar liva longri enn áður, men lívsgóðskan er ikki neyðturviliga betri. Likamligu, sálarligu, sosialu og ekstensiellu avbjóðingarnar sjónligera týdningin av, at heilsustarvsfólk regluliga fáa møguleika til at dagføra og menna vitanina innan stuðlandi og linnandi røkt til krabbameinssjúklingar.
Sonja Nielsen, Gudny Remberg og Ann Kristina Joensen høvdu fyriskipað skeiðið, sum var hildið á Landssjúkrahúsinum. Undirvísari var Svend Ottesen.
Hann er yvirlækni í onkologi og palliatión á Roskilde sjúkrahúsi, og hevur seingjardeildin B6 á Landssjúkrahúsinum havt samstarv við hann síðani palliativa eindin lat upp. Eisini er hann royndur undirvísari í serútbúgvingini í krabbameinssjúkrarøkt á Metropol, sum fleiri starvsfólk á Landssjúkrahúsinum taka sum fjarlestur.
Tey luttakandi fingu handað prógv, tá skeiðið var lokið.


text:
Eldru landsdystirnir eisini tøkir
Óalmennu A-landsdystirnir eru at finna í høvuðsvalmyndini undir LANDSDYSTIR > MENN/Óalmennir landsdystir. Yvirlit er sjálvandi eisini yvir, hvør leikarar hava umboðað landslið okkara hetta tíðarskeiðið - 152 leikarar tilsamans.
Tá talan er um landsliðshagtøl verður vanliga gjørdur munur á, um talan er um landsdystir áðrenn og eftir limaskapin í FIFA (1988) og UEFA (1990).
Dystirnar, vit hava leikað EFTIR limaskapin, rokna vit vanliga at vera almennar (teljandi) altjóða skrásettar landsdystir í dag.
Teir eldru A-landsdystirnar – 60 í tali – nevnur FaroeSoccer “Óalmennar landsdystir”. Hesir dystir vóru tó sjálvsagt roknaðir sum almennir í síni tíð áðrenn altjóða limaskapin, og teir eru enn ein sera áhugaverdur partur av føroysku fótbóltssøguni. Man kundi kanska bara nevnt hesar dystir “Eldri landsdystir”, men tað ber eitt sindur illa til, tí tann seinasti av hesum er frá 2014 (Gibraltar) og nakrir eru eisini frá 1991 (Oyggjaleikir), tvs. eftir limaskapin í UEFA/FIFA.
Tað hevur tikið nakað av granskingararbeiði at finna tilfarið ella fakta um summar av hesum dystunum (serstakliga mótstøðuleikararnar), tí fyrr vórðu sum oftast eingir dómaraseðlar skrivaðir til landsdystir. Men tíbetur hava nøkur mið verið at troytt, bæði herheima og uttanlands, ein serlig tøkk til Suna Merkistein í hesum sambandi.
Um nakað er at viðmerkja um skrásetingina av óalmennu landsdystunum, líkamikið hvat, so frætta vit fegnir. Ætlanin er eisini at skráseta teir óalmennu landsdystirnar hjá unglingunum og dreingjunum, hóast keldurnar ikki eru eins góðar til hesar dystirnar sum til A-landsliðið.
Føroyska A-landsliðið í 1968. Hesir garparnir fáa nú eisini síni gomlu landsliðshagtøl skrásett rætt á FaroeSoccer.


text:
Obi-Wan Kenobi
Obi-Wan Kenobi er ein karakterur (figurur) í Star Wars universinum. Hann er ein av fleiri høvuðs-karakterum í Star Wars røðunum. Saman við Anakin Skywalker (Darth Vader), R2-D2 og C-3PO, er hann ein av bara fýra karakterum, ið koma fyri í øllum seks Star Wars filmunum. Í upprunaligu triologiini verður hann spældur av Alec Guinness, og í prequellinum verður hann spældur av Ewan McGregor, og í Star Wars filminum The Clone Wars og sjónvarpsrøðini av sama navni leggur James Arnold Taylor rødd til hann.


text:
7. umfar á skránni
Leygardagin kl. 15 er 1. Deildar fótbóltur aftur á skránni, tá grannarnir úr NSÍ vitja á Svangaskarði. NSÍ hevur eisini fingið eina góða byrjan uppá kappingina, og aftaná tey fyrstu 6 umførini, liggur NSÍ nr. 2 við 16 stigum, sum er tað sama, sum oddaliðið KÍ hevur og tað er 1 stig fleiri enn B68, sum er nr. 3. Tað sær eisini gott út hjá NSÍ við fólki, og tá tað gongur væl hjá besta liðnum, plagar tað eisini at síggjast aftur hjá næstbesta liðinum, líka sum tað er hjá NSÍ í ár.
Eftir 4 teprar sigar á rað, skal B68 royna at halda á fram við sigursrøðini, men tað verður ikki lætt, og tað sóu vit eisini ímóti teimum næstbestu hjá Víkingi, men seinast vann B68 á teimum næstbestu hjá HB. Tá man eisini skal leika ímóti einum slíkum liðið, er ofta ringt at meta um áðrenn, tí man veit ongantíð hvat hinir koma við. Men B68 skal bara spæla sítt spæl, og fara inn á vøllin fyri at vinna dystin.
Tað verður altso kl. 15.00 at Rani Skaalum bríkslar dystin í gongd, og vónandi verða tað fleiri B68 fjepparar, sum møta upp á Svangaskarði at heppa á teir Reyðu.
Koyr á B68


text:
Samtyktir gjørdar á eykabygdarráðsfundi leygardagin 31. mei 2014.
Á hesum eykabygdarráðsfundi vóru møtt:
Mikkjal Sørensen, Sveinur Bech, Andreas Berg, Eyðolf Bech og Rannvá Albinus.
Við á fundinum var grannskoðarin hjá Porkeris kommunu Bjarni Arnason.
1.
Borgarstjórin Mikkjal Sørensen gjøgnumgekk ársroknskapin hjá Porkeris kommunu fyri árið 2013.
Roknskapurin javnvigar við 12.969.087 krónum, og fíggjarstøðan tann 31. desember 2013 javnvigar
við 8.447.459 krónum.
Síðan gjøgnumgekk Bjarni Arnason, grannskoðanarprotokollatið dagfest 30. mai 2014 viðvíkjandi
roknskapin hjá Porkeris kommunu fyri roknskaparárið 2013.
Møguleiki var hjá bygdarráðslimunum at seta fram fyrispurningar og gera viðmerkingar bæði til
roknskapin og til grannskoðanarprotokollatið.
Roknskapurin hjá Porkeris kommunu fyri árið 2013 varð einmælt góðkendur og undirskrivaður.
Grannskoðanarprotokollatið dagfest 30. mai 2014 í sambandi við ársroknskapin 2013 varð einmælt
góðkent og undirskrivað.
Porkeris Bygdarráð


text:
Thursday, December 26, 2013
Ummælisviðmæli
Í donskum bløðum skal mann eisini leita leingi eftir veruligum listakritikki. Tað er á sama hátt sum alla møgulig aðra staðni mest rós og breitt miðlandi presentatiónir av bókum/framsýningum osfr. sum eru at síggja. Lisbeth Bonde var listaummælari í Weekendavisen, men er tað tíverri ikki meir. Hon skrivaði herfyri eitt áhugavert ummæli av Carnegieframsýningini á heimasíðuni kunsten, har hon finst at konseptlistini, hon skrivar m.a: "1. og 2. prisvindernes stramme, minimalistiske malerier er båret af en overdimensioneret konceptualitet. Publikum (i hvert fald denne signatur) efterlades med en hunger efter et maleri, der i højere grad kalder på genoplevelse. Man bliver lidt for hurtigt færdig med disse lidt blodfattige, men bevares ganske begavede, konceptmalerier, når først pråsen er gået op for én. Men udstillingen i de smukke sale i Konstakademien er alt i alt aldeles værd at se..."
Lesið alt ummælið her. Carnegieframsýningin er partur av eini listaheiðursløn, sum verður latin listafólkum í Norðurlondum. Eingin føroyingur hevur nakrantíð verið við á framsýningini.
(KP)
Posted by Listin at 11:08 AM


text:
Tíðindi
-
03.03.2018
Eitt nýtt ættarlið av føroyskum granskarum bar aliráðstevnunaFríggjadagin 2. mars var árliga aliráðstevnan á Hotel Føroyum. Tað er ... Les meira
-
28.02.2018
Serlig fóðursamanseting kann fáa aldan laks at vaksa betri við minni fóðurnøgdRúni Weihe, granskingar- & menningarleiðari á Havsbrún og ph.d.-le... Les meira
-
25.02.2018
Bjørt Katrinardottir Kragesteen vart ph.d. á Max Planck InstituteTann 29. januar 2018 vardi Bjørt Katrinardottir Kragesteen ph.d. ritge... Les meira
-
16.02.2018
Grein um kanning av royndum hjá vaksnum, ið sum børn livdu við sálarsjúkum foreldrumKristianna Lund Dam, ph.d.lesandi og námslektari í sjúkrarøktarfrøði, ... Les meira
-
15.02.2018
33 umsóknir um stuðul til gransking í 2018Árliga umsóknarfreistin til stuðul úr Granskingargrunninum var úti hós... Les meira
-
15.02.2018
Laksalús smittar millum føroysku aliøkiniTað er nú vísindaliga staðfest, at sterkt sjóvarfalsdrivið smittusamba... Les meira
-
06.02.2018
Heilin lumpar okkum at kenna kropsliga møðiMagni Mohr, granskari og leiðari á Depilinum fyri Heilsu- og Almannagr... Les meira
-
05.02.2018
Stuðul til kanning av sjúklinga-nøgdsemi á Psykiatrisku deildGranskingarráðið hevur játtað Felagnum Føroyskir Sjúkrarøktarfrøðingar... Les meira
-
02.02.2018
Frágreiðing um Horizon 2020Eftirmetingin, sum ES Kommissiónin hevur latið gjørt um Horizon 2020, ... Les meira
-
02.02.2018
Grein um biomarkørar við blóðeitran og infektiónShahin Gaini, yvirlækni ph.d., hevur í samstarvi við granskarar í Oden... Les meira
-
23.01.2018
Fiskimálaráðið hevur játtað 26 verkætlanum stuðulFiskimálaráðið hevur gjørt av at játta pening til 19 nýggjar verkætlan... Les meira
-
19.01.2018
Granskingarráðið í 20172017 var eitt sera fjølbroytt og virkið ár í Granskingarráðnum. 21 ver... Les meira
-
18.01.2018
Hilmar K. Danielsen á odda fyri 25 mill. granskingaraverkætlan á DTUSmáar innari rivur í legunum hava kostað vindmylluframleiðarum milliar... Les meira
-
18.01.2018
Granskingarráðið á rundferð hjá vinnuniSeinastu vikurnar hava umboð fyri Granskingarráðið- og nevndina verið ... Les meira
-
17.01.2018
Faldarar um fokus økini í Horizon 2020Arbeiðsprogrammini í Horizon 2020 fyri árini 2018-2020 eru býtt sundur... Les meira
-
15.01.2018
Horizon 2020 stuðul til Faroe Maritime Technic í VágiFaroe Maritime Technic, FMT í Vági hevur fingið stuðul úr Horizon 2020... Les meira
-
09.01.2018
Arndis Simonsen hevur fingið játtað 2 ára post.doc. stuðulÍ desember 2017 kunngjørdi Carlsbergfondet, hvørji fáa stuðul frá grun... Les meira
-
09.01.2018
Leitar tú eftir altjóða samstarvi til umsókn í H2020?Nýggj leitifunka á Participant Portal Participant Portal er heimasíða... Les meira
-
05.01.2018
Tíggju nýggir ph.d.-arar í 2017Sambært skrásetingunum hjá Granskingarráðnum hava tíggju føroyingar lo... Les meira
-
21.12.2017
Granskingarráðið um jólini og nýggjáriðSkrivstovan hjá Granskingarráðnum er stongd frá 22. desember til og vi... Les meira
-
20.12.2017
Játtanin til Granskingargrunnin øktFíggjarlógin fyri 2018 varð samtykt í Løgtinginum í nátt. Tað eru játt... Les meira
-
19.12.2017
Grein um kropsliga venjing í úrvalsfótbólti í vísindaligum tíðarritiMagni Mohr er ein av rithøvundunum í grein í sertíðarritinum “Science ... Les meira
-
11.12.2017
Stuðul játtaður til fyribyrging av hjartasjúkum og greining av krabbameinstilburðumGranskingarnevndin hevur á fundi 8. desember 2017 játtað stuðul til tv... Les meira
-
10.12.2017
Hallur Mortensen vart ph.d. á Durham UniversityHósdagin 7. desember vardi Hallur Mortensen ph.d.-ritgerð sína við Dur... Les meira
-
06.12.2017
Grein um djóraæti á Landgrunninum á váriNýggj grein frá Havstovuni um djóraæti á Landgrunninum á vári er kunng... Les meira
-
04.12.2017
Grein um streymarnar í økinum sunnan og vestan fyri MunkagrunninTann 13 november varð nýggj grein: “Atlantic water flow through the Fa... Les meira
-
04.12.2017
Framløgur frá kunningarferðÍ døgunum 28.-30. november skipaði Granskingarráðið fyri kunningarfund... Les meira
-
29.11.2017
Søk stuðul til gransking 2018Umsóknarfreistin at søkja stuðul til gransking í 2018 er 15. februar k... Les meira
-
26.11.2017
Føroyskt íkast í umfatandi útgávu um havrættarspurningarBjørn Kunoy hevur skrivað eina av greinunum í nýggjari, umfatandi vísi... Les meira
-
23.11.2017
Arndis Simonsen vart ph.d. á Aarhus UniversitetFríggjadagin 17. november vardi Arndis Simonsen, cand.psych., ph.d.-ri... Les meira


text:
Skalt tú byggja nýtt og leitar tú eftir einari heildarloysn til títt heim, so kunnu vit bjóða tær eina umhvørvisvinarliga og orkusparandi hitapumpuskipan, sum samstundis tryggjar tær og tínum eitt gott inniumhvørvið við einari luftskiftisskipan.
Í nýggju bygningskunngerðini er ásett, at nýggj hús skulu hava eina luftskiftisskipan. Hetta kemst av at nýbygd hús eru sera tøtt, fyri at hitatapið skal vera so lágt sum gjørligt. Hetta krevur so eisini eina luftskiftisskipan, so at inniumhvørvið er gott og vandin fyri fukti/blámusoppi ikki í kemur.
Hjá P/F Svend Krosstein umboða vit svenska merkið Comfortzone, ið framleiðir eitt slag av hitapumpum, ið kallast ‘Frånluft hitapumpur’.
Frånluft hitapumpur virka á tann hátt, at ein íbygd luftskiftisskipan endurnýtur orkuna úr inniluftini til upphiting. Hetta verður gjørt við at inniluftin verður sogin út úr baðirúmum og køki inn í hitapumpuna. Nýggj luft verður síðani blást inn í kømur og stovu. Innblásta luftin verður upphitað av hitapumpuni, umframt at skipanin eisini megnar at hita upp radiatorar og ella gólvhita. Harumframt veitir hitapumpuskipanin eisini heitt brúksvatn til búfólki.
Við einari Comfortzone hitapumpu ber til at fáa eina góða heildarloysn, har luftskiftisskipanin verður tvinna saman við hitapumpuskipanina. Harvið gerst tann samlaði íløgukostnaðurin ikki eins stórur, um ein skuldi keypt hitapumpu og luftskiftisskipan hvør sær.
Tað er eingin loyna, at nógvar hitapumpuskipanir eru ógvuliga kostnaðarmiklar og at afturgjaldstíðin av íløguni kann gerast drúgv. Verður íløgan í eina hitapumpu hinvegin tvinna saman við aðrar íløgur, sum skulu gerast kortini, so gerst kostnaðurin meiri skilagóður.
Á myndunum sæst, at talan er um eina heildarlosyn, sum hevur luftskifti, upphiting við gólvita ella radiatorum og heitt brúksvatn.
Hendan hitapumpuloysnin er nýggj á okkara leiðum, men hon er rættiliga vanlig í Svørríki, har hon verður mett at vera eitt gott alternativ, tá hugsað verður um samlaðu íløguna við at fáa sær hitapumpu.
Í Føroyum er longu fleiri nýggj húsarhald, ið nýta hesa orkuskipanina.
Vit vegleiða fegin, um tit hava spurningar um hesa ella aðrar orkuvinarligar hitapumpuloysnir.
Tekniskur ráðgevi
Tel. 34 46 94
torhallur@krosstein.fo
Skriva okkum ein teldupost.
Orkuprát er ókeypis og óbindandi.
Vit vegleiða hvør orkuloysn hóskar seg best til tín.


text:
Skúlatilboð
Møguleiki er at byrja í fyrireikingarflokki, sum er grundarlag fyri 9. floks undirvísing, ella at byrja beinleiðis í 9. flokki.
Vit leggja dent á gott samstarv og gott arbeiðsumhvørvi, har vit virða hvønnannan. Skúlin kann testa fyri orðblindi og veita lesi-,skrivi- og rokniveikum undirvísing.
Fyrireikingarflokkur
Í fyrireikingarflokkinum verður miðað eftir at geva næmingum grundleggjandi lesi-, skrivi- og rokniførleikar.
Eisini veitir skúlin hjálp at loysa persónligar avbjóðingar, so næmingarnir gerast førir fyri at læra og halda fram í 9. flokki (fráfaringarroynd fólkaskúlans).
9. flokkur
Skúlin bjóðar vanligt 9. floks prógv og fylgir undirvísingarreglunum hjá MMR. Skúlaárið endar við fráfaringarroynd fólkaskúlans í mai og juni.


text:
Jean-Luc Picard
Jean-Luc Picard er ein persónur í Star Trek, skiparin umborð á USS Enterprise-D og USS Enterprise-E. Hann varð leiktur av bretska sjónleikaranum Patrick Stewart í sjónvarpsrøðini Star Trek: The Next Generation (TNG) og filmunum, ið komu aftaná. Gene Roddenberry gjørdi persónin og uppkallaði hann eftir Jean Piccard, doktara, ein sveisiskur vísindamaður og ballónførari. Eingin almenn kelda finst til navnið Picard, men persónurin hevur ofta sínar 'kendu forfedrar' á orði — allarhelst Jean, Auguste og Jacques Piccard.
Innihaldsyvirlit
Lívið áðrenn tænastuna umborð Enterprise[rætta | rætta wikitekst]
Jean-Luc Picard varð føddur í Labarre, Fraklandi, jørðin 13. juli 2305. Hann er sonur Maurice Picard and Yvette, fødd Gessard. Longu sum drongur longdist honum eftir ævintýrum og kanningarferðum, og hetta førdi nærum til stríð, tá hann fór frá víngarðinum, ið familjan hevði átt í fleiri ættarlið, og søkti inn á Stjørnuflotaakademiið Í 2366 eru bæði foreldrini deyð. Bróðurin, Robert, og bróðursonurin, René, vóru einastu eftirlivandi familjulimir hansara, men teir doyðu í einum eldi í 2371 (Star Trek: Generations). Hann dumpaði fyrstu inntøkuroyndina, men hann kláraði hana seinni og slapp inn. Hann fekk prógvið í 2327 sum besti ella nærum næmingur í árganginum. Hann var fyrsti fyrstaársnæmingur, ið vann akademimaratonrenningina á Delulin II. Stjørnuflotaraðnummar hansara var SP-937-215 (TNG: "Chain of Command, Part 1").
Stutt eftir próvtøkuna var Picard í 2328 eina tíð á Earhartstjørnustøðini og bíðaði eftir skipinum, ið hann skuldi mynstra við. Meðan hann bíðaði, varð hann stungin í hjartað av einum av trimum Nausicaanarum undir einum bardaga í Bonestell Recreation Center. Skaðin kundi ikki gerast aftur, og hjartað varð býtt um við eitt manngjørdum hjarta[1] Hendan hendingin gjørdi unga Picard varugan við, at hugmóð hansara var høvuðsatvoldin til, at hann nærum varð dripin.
Í 2333 gjørdist Picard yvirstýrimaður umborð á USS Stargazer (NCC-2893) og gjørdist skipari, tá skiparin doyði í eini orrustu. They næstu 22 árini var Picard skipari á Stargazer á eini rannsóknarferð.
Meðan hann var skipari á Stargazer vann hann í 2355 Maxiaorrustuna í Maxia Zeta-skipanini ímóti einum ókendum fígginda, ið seinni vísti seg at vera eitt later Ferengi D'Korafloksstjørnuskip, við at finna uppá og nýta eitt herráð, ið varð kallað "Picardhandferðin", og sum gjørdi at ferengiskipið fórst við manni og mús. Eftir at Stargazer gekk burtur, varð hann sendur í krígsrættin í 2356, men ákærurnar um skeiva atferð vórðu sleptar. (Hetta er vanlig stjørnuflotasiðvenja, hvørja ferð eitt skip gongur burtur og fylgir gomlu sjósiði.)
Hvat Picard tókst við tey næstu níggju árini, áðrenn hann gjørdist skipar á Enterprise-D er ikki heilt greitt. Óivað varð hann vandur við kenda Star Trek-diplomatiið og -herráð, men við eini glæsiligari yrkisleið, ið enn ikki var byrjað. Í einum parti nevnir hann eina hending, ið hendi millum Stargazer og Enterprise-D-tíð hansara, tá skip hansara svaraði einum neyðarkalli.
Persónligt lív og persónligir áhugar[rætta | rætta wikitekst]
Bítast má merki í, at franski skiparin verður leiktur av einum bretskum sjónleikara. Ein kundi hugsað sær, at Paramount vildi tekkjast bæði fronskum og bretskum fjepparum samstundis. Tað er meira enn hugsandi, at bretar hyggja burtur frá franskleikanum og meta Picard sum ein av sínum egnu. Fólkini handan røðina gera heldur ikki nógv við, at fáa teir hugsa øðrvísi, tí sjálvt um lívssøga hansara heilt vist er fronsk, so hella atferðin og hugburðurin meira til ta bretsku síðuna. Umborð á Enterprise-D og -E biður Picard altíð um "Tea, Earl grey, hot", ið neyvan hevði verið fyrsta valið hjá einum fransmanni. Og hóast at kærleiki hansara til Shakespeare kann orsakast (ja, sjálvt klingonar dáma Shakespeare), so er tað, at Picard lærir Data at nýta eina sterka Midlandsdialekt, ótrúliga ósannlíkt, óansæð hvussu væl fransmaðurin dugir enskt. Eisini verður upplýst í einum av filmunum, at Picard hevur lært Data at syngja sangin "A British Tar" hjá Gilbert & Sullivan, og í einum parti roynir ein eftirgjørdur Picard, ið tó hevur somu tankamynstur sum hin veruligi, at fáa manningina at syngja "Hearts of Oak", ið er ein fosturlandssongur, ið er ímynd av Royal Navy, í felag.
Picard er mestu sum fjølfrøðingur og hevur áhuga í so ymsum evnum sum klassiskar bókmentir, fornfrøði, alisfrøði, fikting, ríðing og modellmyndirnar av ymsum stjørnuflotaskipum. Honum dámar væl m.a. Berlioz, og áhugi hansara í tónleiki kemur væl til sjóndar, tá hann spælir á sína ressikansku floytu, ið hann lærdi at spæla á, meðan hann var bundin til eitt rúmdarfar, ið hevði minnið hjá einum manni av eini mentan langt eftir, at hon týndist. (TNG: "The Inner Light") Onkuntíð venur hann saman við skipstelduni. Alskur hansara til tónleik og sjónleik verður vístur fram, sum røðini líður. Eisini lærir hann Data at "føla" seg gjøgnum verkini og at fáa røttu mannakensluna fram. Picard er ein privatur persónur, og tað kemur til sjóndar í hansara romantisku ævintýrum, og tá hann skuldi undir skurð á Stjørnustøð 212 í 2365 fyri at fáa eitt nýtt hjarta. ("Samaritan Snare").[1]
Sum yvirmaður er Picard ein ráðgevi ella fyrimynd hjá fleiri øðrum persónum, serligani Data. Picard ansaði eisini væl eftir undurbarninum Wesley Crusher og gav honum tignina sum fenrikkur. Wesley er sonur starvsfelagan Dr. Beverly Crusher, læknayvirfólk á Enterprise-D og besta vin hansara, loytnantkommandørur Jack Crusher og varð føddur, áðrenn Jack varð dripin 2354, meðan varð við Picard umborð á Stargazer.
Picard og Beverly Crusher[rætta | rætta wikitekst]
Eftir at Jack Crusher doyði, vórðu Picard og Beverly Crusher góð vinfólk og altíð vóru onkur tekin um atdrátt teirra millum. Men hesin atdráttur var tó avdúkaður, fyrr enn hann varð noyddur fram av einum tóli, ið ein fremmand rasa, pryttarnir á Kesprytt, hevði koyrt í tey, og sum loyvdi teimum at lesa tankarnar hjá hvørjum øðrum í partinum "Attached". Í einari av tíðarlinjunum hjá Q í síðsta parti "All Good Things..." var Picard giftur og seinni skildur frá Crusher, ið nú var skipari á einum sjúkraskipi. Hon hevði enn hansara navn, og hetta voldi til eina skemtiliga hending, tá bland kom í um, hvør Picard, skipari varð róptur á brúnna.
Dixon Hill[rætta | rætta wikitekst]
Eitt av holodekkforritunum, ið Picard dámar best er detektivurin Dixon Hill, ið allarhelst er skrivaður til heiðurs fyri aðrar bókmentadetektivar sum Philip Marlowe og Sam Spade.
Søgurnar hjá Dixoni Hill ganga fyri seg í 1940-árunum í San Francisco á Jørðini, ein vælkomin broyting frá einum gerandisdegi við millumstjørnaferðum. At byrja við var Picard einsamallur í forritinum, men seinni fingu eisini Data, Beverly Crusher o.o. áhuga í tí og komu uppí sum vinir hjá Dixoni Hill.
Heimurin hjá Dixoni Hill hava nógvar afturvendandi persónar, ið einans finnast á holodekkinum, t.d. brotsharrarnir Cyrus Redblock og Nicky the Nose. Summi halda, at Dixon Hill varð skapaður í eini roynd at endurnýta aðalevnini í ST-TOS partinum "A Piece of the Action." Men her skal leggjast aftur, at tann parturin snúði seg um chicagobrotsmenn í 1930-árunm, meðan Dixon Hill er ein film noir detektivur úr fjørutiárunum.
Star Trek bókin A Hard Rain gongur fyri seg nærum øll í heiminum hjá Dixoni Hill við einans fáum undantøkum, ið ganga fyri seg í "veruliga" Star Trek-heiminum. Tá løgnar hendingar, sum t.d. at fólk livna upp aftur, ikki verða tald uppí, so er bókin júst sum ein vanlig detektivskaldsøga.
Dixon Hillsøgur:
- "The Big Goodbye"
- "The Long Dark Tunnel"
- "The Parrot's Claw"
Í Star Trek: First Contact nýtir Picard holodekkið við eini Dixon Hill-søgu ("The Big Goodbye", kapitlar 12 og 13) at snýta og drepa tveir Borg við at skjóta eina thompsonmaskinbyrsu. (Hetta vápnið kundi einans drepa, tí Picard hevði sløkt trygdarverjuna.)
Skipari á Enterprise[rætta | rætta wikitekst]
Star Trek: The Next Generation[rætta | rætta wikitekst]
Røðin The Next Generation byrjaði, tá Picard gjørdist skipari á nýggja galaxyflokkaða stjørnuskipinum USS Enterprise (NCC-1701-D), nýggja flaggskipið hjá Stjørnuflotanum á stjørnudagfesting 41124 (14. februar 2364). Á umleið stjørnudagfesting 41153,7 (4 dagar seinni) varð Picard útnevndur til at umboða mannaættina í einum rætti stýrdur av Q. Tað eydnaðist Picard at sannføra Q um at geva mannaættini ein møguleika, og so var (TNG: "Encounter at Farpoint"). Umleið stjørnudato 47988 (26 December 2370), hevði Q aftur ein dómstól við eini nýggjari roynd til Picard; Picard kláraði royndina og mannaættin var bjargað (TNG: "All Good Things..."). (Q segði at royndin 'endaði ongantíð' á Farpointstøðini og legði upp til at øll røðin var ein roynd hjá Q-tilveruni at kanna menniskjuni.)
Í samband við Maxiaorrustuna fann Bok, ein ferengiskur DaiMon, seinni vrakið av Stargazeri og gav Picard tað. Bok hevði Picard undir ákæru fyri at hava dripið son sín, ið var umborð á fíggindasinnaða skipinum. Við at nýta vitisstýring gav hann Picard ógvuslig minni um hendingina, og hetta fekk Picard til at leypa á Enterprise-D; manningin hjá Picard kláraði tó at steðga hesum. ("The Battle") Nøkur ár seinni fann Bok ein mann, Jason Vigo, hvørs DNA hann broytti, so tað sá út sum at hann var sonurin hjá Picard. Bok ætlaði, at Picard og Vigo skuldu hittast, og síðani skuldi Bok drepa Vigo, so Picard visti, hvussu tað var at missa ein son, men ætlanin miseydnaðist, tá tað var staðfest, at Jason Vigo ikki var sonurin hjá Picard. ("Bloodlines").
Í 2365 bar Q so í bandi, við at senda Enterprise-D góð 7.000 ljósár út í rúmdina, at Stjørnuflotin fyri fyrstu ferð hevði samband við Borgfólkið í J-25-skipanini. Enterprise-D var við undirlutan og slapp bara undan, tí Picard bønaði Q um at senda seg aftur inn á øki hjá Føderatiónini. ("Q Who?").
Árið eftir bað K'mpec, klingonskur kanslari, Picard um at verða millummaður fyri at finna útav, hvør skuldi koma aftaná K'mpec, ið varð spakuligani eitraður, og at avsløra (collusion?). Stutt eftir skuldi Picard velja ímillum tveir avbjóðarar: Duras og Gowron. Undir tingingunum umborð á Enterprise-D drap Duras klingonska sendimannin K'Ehleyr, makin hjá trygdarovastanum Worf loytnanti, ið hjálpti Picard. Afturfyri drap Worf seinni Duras. ("Reunion").


text:
Heri Simonsen 13.02.2018 (21:25)
Óluva: FM-finalan er málið hjá KÍF
KÍF liggur nú á øðrum FM-finaluplássinum í meistaradeildini í flogbólti hjá kvinnum.
Tað gjørdist greitt í kvøld, tá kollafjarðakvinnur vunnu ein tryggan 3-0 sigur á Mjølnir í Badmintonhøllini norðuri í Klaksvík.
Í fyrsta settinum leikaði rættiliga javnt á, og endan var, at KÍF vann 25-22. Í øðrum og triðja setti var eingin ivi. Fyrst vann KÍF annað sett 25-14, og síðani triðja sett 25-16.
Fleyr er oddalið við 24 stigum. KÍF og Mjølnir hava 14 stig hvør, men KÍF hevur betri settmun, og hevur enntá spælt ein dyst færri.
TRÝST á PÍLIN undir MYNDINI, og hoyr samrøðuna frásøgumaðurin hjá Rás2, Óli G. Samuelsen gjørdi beinleiðis á Rás2 við Óluvu Mohr hjá KÍF aftaná dysturin var liðugur.
Óluva Mohr heldur, at tað hjálpti KÍF ógvuliga væl í kvøld, at álopsspælið hjá Mjølnir koyrdi illa.
Nú eru kollafjarðakvinnur á FM-finaluni slóðini, og Óluva slær fast, at tær eftir FM-finaluni, og næsti setningur er at vinna á Drátti.
Samrøðan Óli G. Samuelsen gjørdi við Elisabeth Purkhús hjá Mjølnir hoyrist HER
Frásøgnin av teimum avgerandi bóltunum í teimum trimum settunum, sum Óli G. Samuelsen segði frá, og samanumtøkan hjá Thorvaldi Danielsen, viðmerkjara hoyrast HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ferðslutrygd mælir til
- Nýt gongubreyt, um hon er har
- Gakk vinstrumegin, har eingin gongubreyt er, á teirri síðuni, har mótkoyrandi ferðslan er
- Eru tit fleiri, sum ganga á vegi uttan gongubreyt, er tryggast at ganga í eini røð
- Nýt gonguteig fyri at sleppa tvørtur um veg, eisini hóast tað er ein umvegur
- Er eingin gonguteigur, far tvørtur um vegin, har sýnið er gott
- Hygg væl fyri tær til báðar síður, áðrenn tú fert tvørtur um ein veg
- Nýt endurskin ella endurskinsvest í myrkri
- Gakk ikki aftanfyri ein bil, sum bakkar
- Far ikki tvørtur um vegin, fyrr enn bussurin er farin
- Lær børnini ferðslureglurnar – og ver ein góð fyrimynd
- Ansa tær serliga væl í ferðsluni, um tú ert eldri


text:
Tað vóru 23.150 gistingar í ferðavinnuni fyrsta ársfjórðing í ár. Tað eru 8% fleiri enn sama tíðarskeið í fjør og umleið 3.500 fleiri enn sama tíðarskeið í 2015, tá sólarmyrkingin var. 42% av gistingunum vóru hjá ferðafólki úr Føroyum, 29% úr Danmark, 25% úr øðrum europeiskum londum og tey síðstu 4% uttan fyri Europa.
Tað er vert at hava í huga, at hendan uppgerðin av gistingarhagtølum fevnir ikki um tann gistingarháttin, ið verður nevndur ‘airbnb’, tí Hagstovan hevur ikki atgongd til upplýsingar um gistingar av hesum slag.
Aftast í greinini verður lýst, hvat ein gisting og ein innskriving fevna um.
Myndirnar omanfyri og niðanfyri vísa mánaðarliga mynstrið bæði í gistingum, t.v.s. tali av gistinætum, og í innskrivingum, t.v.s. tal av persónum, ið verða innskrivað til at gista. Her er tað ein javnur brattur vøkstur frá ársbyrjan til tað kemur í hæddina í juli, og síðani minkar líðandi aftur móti ársenda.
Myndirnar vísa eisini, at fyri hvørt ár síðani 2013, tá farið varð undir hesar skrásetingarnar, liggur mánaðarliga talið oman fyri talið sama mánað árið frammanundan, og vísir harvið ein støðugan vøkstur samanlagt ár fyri ár. Merkisvert er eisini, at fyrsti ársfjórðingur í ár liggur væl oman fyri fyrsta ársfjórðing 2015, tá sólarmyrkingin var, og talið av gistingum gjørdi eitt rættiligt lop uppeftir.
Flestu gistingar hjá fólki úr okkara egna landi
Fyrsta ársfjórðing vóru nógv tær flestu gistingarnar, 42%, hjá føroyingum sjálvum, t.v.s. hjá fólki, sum búgva her í Føroyum, og síðani hjá fólki úr Danmark við 29%. Onnur norðurlond standa fyri 13% av gistingunum, og onnur europeisk lond standa fyri 12% av gistingunum. So er eitt langt lop niður til teirra, ið koma úr londum uttan fyri Europa, t.e. Asia, Amerika, Kyrrahavslond og Afrika við tilsamans 4%.
Í talvuni niðanfyri eru gistingarnar býttar eftir teim einstøku londunum, har ferðafólkini búgva. Umframt úr Føroyum og Danmark, ið sum nevnt eru langt ovast við tilsamans stívliga 70%, koma tey úr nógvum ymiskum londum um okkara leiðir, so sum Íslandi, Týskland, Svøríki, Noregi og øðrum londum víða um í Europa.
Hvat er ein gisting og ein innskriving
Viðvíkjandi uppgerðarháttinum, so verður ein gisting tald sum hvør einstøk nátt, ið ein persónur gistir á gistingarstaði, ið skrásetir og letur Hagstovuni upplýsingar um gistingar. Í hagtølunum eru eisini innskrivingar, t.e. tal av fólki, sum skriva seg inn í gistingarhús, íbúð og hús, kamping ella ból og bita. Sum nevnt ber ikki til hjá Hagstovuna at fáa upplýsingar um gistingar umvegis ‘Airbnb’, heldur ikki ábendingar um, hvussu nógv hesin gistingarháttur vindur uppá seg og skeiklar myndina av gistingarvinnuni í Føroyum.
Dagførd og útgreinað gistingarhagtøl eru at finna í hagtalsgrunninum her.


text:
Eisini vevmyndatól
"Hermes" verður eisini rópt “hitt gjøgnumskygda skipið”, tí at øll, sum ynskja tað, kunnu fylgja vøruni hjá skipinum, frá tí fiskurin kemur úr sjónum, til hann er hjá brúkaranum.
Tryggja seg
Jan Arne Lerbukt heldur, at hansara reiðarí kann vera við til at hjálpa øðrum, og at Noreg kann fáa ein fyrimun fram um onnur lond, tað ið tað ræður um sporføri.
Við at skipa raksturin av "Hermes" soleiðis, sum reiðaríið hevur gjørt, hava tey eisini tryggjað sær góðar sølusáttmálar, hóast størt órógv er á marknaðunum. Í síðsta mánaða gjørdi felagið Hermes AS nevniliga samstarvsavtalu við Scanfish Norway AS í Hammerfest og Espersen AS á Bornholm um fastar veitingar av toski, hýsu og upsa.
At samstarvsavtalan kom í lag, er eitt úrslit av miðvísa arbeiðinum hjá Hermes AS við at bjóða sínum kundum fisk við høgari góðsku og fullum sporføri. – Vit vænta, at størri krøv um sporing av veiðuni og fult innlit í framleiðsluna fara at koma frá kundunum. Og vit eru kanska byrjaðir fyrr enn onnur, sigur Jan Arne Lerbukt.


text:
Í morgin sunnudagin verður níggjunda og næstsíðsta umfar í landskappingini í talvi. Í øllum deildum valdar spenningur, tí stutt er millum oddaliðini.
Í fremstu deildini tykist Havnar Telvingarfelag kortini at hava góðar møguleikar at endurvinna meistaraheitið. Fyri dystirnar í morgin eru teir trý stig undan harðastu kappingarneytunum.
Sandavágur bjóðar av
Sandavágsmenn vunnu í gjárkvøldið útsetta dystin í áttanda umfari móti Klaksvíkar Talvfelag 3-1. Høgni Egilstoft Nielsen og Bernhard Augustinussen vunnu á ávikavist 2.-, og 4. borði á Rana Nolsøe og Janusi Skaale, meðan Rógvi Egilstoft Nielsen og Ólavur Simonsen á 1. borði, og Torkil Nielsen og Steintór Rasmussen á 3. borði telvaðu javnt.
Havnarmenn vunnu sunnudagin 4-0 á gøtumonnum. Helgi Dam Ziska, Martin Poulsen, Sjúrður Thorsteinsson og Carl Eli Samuelsen vunnu á Reinhold Isaksen, Jákup F. Joensen, Petur Páll Mikkelsen og Tórhall Thomsen. Í triðja dystinum vann annað lið hjá Havnini tepurt á kollfirðingum.
Úrslitini í 1. deild í 8. umfari:
Gøta – Havnin 0-4
Sandavágur – Klaksvík 3-1
Kollafjørður – Havnin B 1½ – 2½
Støðan í 1. deild:
Havnin 26½
Sandavágur 23½
Klaksvík 19
Havnin 2 13½
Kollafjørður 9
Gøta 4½
Í 2. deild er hørð kapping um uppflyting millum Klaksvík, Sandavág og Vestmanna. Klaksvíkar Talvfelag hevur 20½ stig, Sanadvágur 20 og Vestmanna 19. Innanhýsis dystir millum odaliðini eru eftir bæði í morgin og í síðsta umfari.
Í 3. deild eru eisini trý lið við í oddanum. Streymur er fremst og hevur 21½ stig, Tofta Talvfelag hevur 19½ og Sandavágur 18½.
Telvað verður í øllum deildum í morgin. Dystirnir í 1. deild verða hesir: Havnin – Klaksvík, Kollafjørður – Sandavágur og Gøta – Havnin 2.
Helgi Dam Ziska, sum telvar í Íslandi hetta vikuskiftið, verður ikki við í dystinum móti klaksvíkingum, tí ræður um hjá vágamonnum móti kollfirðingum at royna at ota seg eitt sindur fram á oddaliðið fyri tann avgerandi sínamillum dystin í seinasta umfari.
Síðsta umfar í landskappingini í talvi verður leygardagin 17. mars.


text:
Orð: Lina Sandell
Lag: Wilhelm Theodor Söderberg
Týtt: Jákup Olsen
1. Áh, at byrja við tær, tú, mín Jesus, tað er
leiðin tann, ið eg ganga vil á!
Áh, at byrja við tær, tað tú læri meg her,
so at aldri eg gloyma tað má,
at vera og blíva tín egin! –
2. Áh, at byrja við tær, í títt heilaga navn,
eina tað hevur frelsu í sær!
Tak meg tætt inn at tær, í tín trúfasta favn,
har er trygd, har er skýli hjá mær,
um stormarnir ýla umkring meg!
3. Áh, at byrja við tær, tað er leiðin, ið ber
móti lívsins, tí æviga stað!
Halt meg reinan, hvønn dag, eg enn liva skal her,
í tí blóði, sum niður hin dag
á krossinum rann, Harri Jesus!
4. Áh, at byrja við tær – eitt eg biði aftrat:
Lat meg enda hvønn dagin við tær!
Og tá tíð mín er úti, í friði meg lat
fara burtur at síggja teg, har
sum aldri eg frá tær skal skiljast!


text:
Orð: Ókend/ur
Lag: William James Kirkpatrick
Týtt úr donskum: Victor Danielsen
Upprunaheiti: Jesus ene vi forkynder
1. Jesus, eina hann vit boða,
Jesu navn várt evni er;
hann aleina er vár frelsa,
sæla bert í honum er.
Niðurlag: Jesus eina, Jesus altíð!
Alt, alt hevur tú í tær;
frelsa, rættvísi og friður,
heilagleiki, alt hjá mær!
2. Hann vár Frelsari er eina,
rein hann hevur okkum gjørt;
ei í okkum, men í honum
er vár frelsa, áh, hvør stórt!
3. Hann aleina er vár styrki,
hans aleina er øll makt;
allar dagar hann vil verja
okkum, sum hann hevur sagt.
4. Hann er tann, sum skjótt skal koma,
tekur okkum heim við sær;
honum skulu vit tá prísa
heima allar ævir har.


text:
29. Jul 2012
Eftir fýra harðar dagar er kappingin í Århus liðug. Ferðalagið er komið heimaftur við góðum upplivilsum í viðførinum. Úrslitini hava verið svingandi, men øll kunnu vera nøgd við innsatsin.
27. Jul 2012
Dagurin í dag var besti dagur okkara hvat úrslitum viðvíkur. Genturnar fingu sín fyrsta sigur og bæði dreingir U16 og U14 1 vunnu sínar. Alt gongur annars væl og bæði leiðarar og børn eru sera væl nøgd við túrin higartil.
27. Jul 2012
Ragnar Nattestad og Hørður Askham úttiknir til U19-liðið, sum skal luttaka í NM-kappingini fyri U17-landslið.
27. Jul 2012
Í sambandi við uttanlandaferð skipaði ungdómsdeildin hjá 07 Vestur fyri sølu av firmalutaseðli. Advokatskrivstovan vann stóra vinningin á ferð fyri 20 fólk undir Vestmannabjørgini, vitjan á Søgusavninum og døgurða á Fjørðukrónni, umframt busskoyring til Vestmanna og heimaftur.
26. Jul 2012
Í dag er annar dagur á fótbóltsfestival í Århus. Øll lið okkara hava verið í action, og seinnapartin hava Dreingir U14 verið á Tivoli.
25. Jul 2012
Fýra lið frá 07 Vestur fóru í gjár til Danmarkar, har tey skulu luttaka á Football Festival Denmark í Århus. Liðini eru Dreingir 16, Gentur 14 og Dreingir 14 1 og 2. Kappingarnar byrjaðu í dag.
23. Jul 2012
07 Vestur hevur í dag gjørt avgjørt við Brian Olsen, ið inniber at miðvallarin skal leika fyri felagið í seinnu hálvu. 26-ára gamli Brian Olsen hevur spælt við EB-Streymi síðan frumdyst sín í vaksnamannadeildini í 2002.
17. Jul 2012
Vit hava fingið vælkomnan styrk til seinnu hálvu, nú tað er greitt at Hans Arni fær verið við allar 11 dystirnar, ið eftir eru. Eisini ungi Hørður Askham er knýttur at hópinum í seinnu hálvu.


text:
1923-1977
Leif Panduro var danskur rithøvundur og dramatikari. Hann var føddur á Frederiksberg, men vaks upp á barnaheimum og hjá fosturfamiljum, av tí at foreldrini skildust, tá ið at hann var hálvtannað ára gamal og mammen varð innløgd á sálarsjúkrahús.
Pápin var naziviðhaldsmaður undir krígnum og varð dripin av mótstøðurørsluni. Sjálvur gjørdist Leif Panduro mótstøðumaður stutt undan at kríggið endaði.
Hann var útbúgvin tannlækni, men gavst í starvinum og fór at skriva burturav.
Fyrsta skaldsøgan er Av min guldtand (1957), men hann gjørdist rættiliga kendur um alt Danmark, tá ið skaldsøgan Rend mig i traditionerne kom út í 1958. Hon verður mett at vera klassikari í donskum bókmentum.
Hann er eisini kendur fyri films- og sjónvarpsleikrit, t.d. Ka´de li´østers (1967) og Farvel Thomas (1968).
Útgávur:
1983 Átjan og Biltúrur á nátt í Firvaldsfikkuni Fríggjararnir
Heiður:
1970 De Gyldne Laurbær
1971 Det Danske Akademis Store Pris
1976 Limur í Det danske Akademi


text:
Próvtøkur
Próvtøka er í hvørji lærugrein sær. Flestu próvtøkurnar eru skrivligar.
Próvdómararnir eru frá stovnum uttan fyri Fróðskaparsetrið, oftast frá útlendskum universitetum.
Fyri at standa próvtøku krevst í minsta lagi próvtalið 6 (eftir 13-stiganum) ella 02 (eftir 7-skalanum). Eisini verða nøkur skeið dømd staðið/ikki staðið.
Afturtøka frá próvtøku. Skal boðast avgreiðsluni frá eina viku áðrenn ásetta próvtøkudag.
Endurpróvtøka/sjúkrapróvtøka. Studenturin ger avtalu við ábyrgdarlæraran og boðar avgreiðsluni frá.


text:
Hevur Jørgen Niclasen misskilt okkurt?
Aftursvar til lesarabrævið ’Mannarættindadómstólurin á vandaleið’
Eg var um at fáa kaffimunnin í rangastrúpan, tá eg fríggjadagin 6/11 í Dimmu las viðmerking uttanríkismálaráðharrans til avgerðina, mannarættindadómstólurin í Straussbourg júst hevur felt. Her bleiv noktað kristna krossinum at hanga í italskari skúlastovu. Jørgen Niclasen rør í viðmerking síni til málið uppundir, at mannarættindi eiga sín uppruna í kristindómi, og at sýtan av átrúnaðarligum ímyndum í almenna rúminum er ein vandagerð fyri framtíðar mannarættindi. Uttanríkismálaráðharrin fer longri enn so: avgerðin er enntá brot á mannarættindini. Sig mær, hevur uttanríkismálaráðharrin fullkomiliga misskilt okkurt?
At vera við, at mannarættindi spretta beinleiðis úr kristindómi, er ov lætt. Íbúgvar vesturheimsins høvdu ikki átrúnaðarligt frælsi í farnum øldum. Øll vóru ”kristin”. Søgdu tey seg vera annað, mistu tey høvdið. Tað er tískil næstan komiskt at staðfesta, at einasta orsøk til at uttanríkisráðharrin kann siga, at mannarættindi spretta úr kristindómi, er tí at kristindómur ikki hevur virt mannarættindi. Ikki hevur virt átrúnaðarligt frælsi.


text:
Orð og lag: Lars Lilholt Kristensen
Týtt: Hjørdis Johansen
Upprunaheiti: Solen er så rød mor
Sólin er so reyð mamma, tað er longu blivið seint,
eg havi keypt títt vikublað, og roynt at gera reint.
Kom skunda tær – kom heim og ver hjá mær!
Eg havi gjørt ein drekkamunn, so tú kanst hugna tær.
Hví ert tú so rukkut mamma? Hví er hondin reyð og hørð?
Hon á myndini í blaðnum – hennar húð er mjúk sum smør,
hennar hár tað skínur – og so brún hon er,
trýrt tú, dóttir hennara er líka stór sum eg?
Sólin setur, arbeiðsdagur liðin er,
í skundi heim tú fer,
og deyðatroytt tú ert í sinn og skinn –
og tørnar inn.
Tú ert altíð einsamøll, men har tú arbeiðir eru nógv,
trýrt tú onkur teirra kemur her at vitja teg?
Nú er leygarkvøld – skalt tú út?
Eg vil so gjarna við, men veit at tað ber ikki til.
Sólin setur…
Hví liggur tú so still, mamma? Hví ert tú altíð troytt?
Og eg hoyrdi at tú tosaði við onkran her í nátt,
hvør var tað? – Mamma, vakna nú – ver blíð!
Eg vil so gjarna tosa við teg, tá tú hevur tíð.


text:
Mátingar av heitum Atlantssjógvi móti Arktis halda fram
vinna15-06-2017 - 14:47 - Jóanis Nielsen
Hav.fo skrivar: Magnus Heinason er júst komin aftur av túri, har streymmátarar eru settir út. Hetta er gjørt fyri framhaldandi at máta mongdina av heitum Atlantssjógvi, ið floymir inn í Norðurhøv, og av ísakøldum sjógvi, ið fossar suður gjøgnum Bankarennuna. Mátingarnar byrjaðu fyri meira en 20 árum síðani. Sum liður í nýggju verkætlanunum Blue Action og FARMON, settu vit tveir streymmátarar á Fugloyatunguna, fyri at máta hvussu nógvur sjógvur streymar frá Føroyastreyminum norðan fyri Føroyar og suður í Hetlandsrennuna. Hetta rák hevur týdning fyri, hvussu stórur partur av Atlantssjónum vinnur heilt norður í Arktis, har minkandi nøgdin av havísi kann hava stóra ávirkan á bæði vistfrøði og veðurlag um okkara leiðir.
Eisini vóru okkara afturvendandi mátingar av hita, saltinnihaldi, nøgd av plantuæti og konsentratión av oksygeni gjørdar, hesaferð av Landgrunninum og eftir tveimum skurðum suður móti Hetlandi. Sera nógv plantuæti er enn kring Føroyar (sí eisini tíðindi frá 30. mai 2017 og Mátingar av plantuplankton), sum boðar frá nógvum gróðuri og tískil helst væl av mati til fugl og fisk.
Øll túrfrágreiðingin kann lesast her.


text:
Skriva inn
Skriva til STROK
Skriva til okkum á STROK - vit elska at fáa teldupost! Tú sleppur sjálvandi at skriva undir dulnevni.
Vilt tú í samband við onkran í blaðstjórnini? Ella skriva okkum eitt bræv? Trýst her!
GG! Um tú vilt hava blaðstjórnina at svara tær, mást tú minnast til at fylla út teigin 'teldupostur'. Og minst til, at tað er bara STROK, sum sær hana.
Um tú vilt senda inn til:
- KROSSORÐ
- GAMAN
- FLÓVISLIGT/LOYNILIGT
- EG OG MÍTT KELIDÝR
- HURL UM BURL
- SPYR BARA
- so skalt tú bara trýsta á bláa knøttin niðanfyri!
Eftir at hava spælt 245 milliónir dollarar inn upp á eitt vikuskifti, svarandi til slakar 1,5 milliardir krónur, fer Black Panther væntandi at seta øll met í atgongumerkjasølu.
Summafuglar í búkinum, eygu, ið møtast, og ivi. Alt hetta og meira aftrat følir tú, tá ið tú ætlar tær at spyrja um kjans. Tað kann vera bæði spennandi og ringt alt í senn. Tað vita Maria, Eiri og Elin.
So er bara at leggja í vaðið og fara at lesa! Í blaðnum hesaferð er eitt sindur av hvørjum: kærleiki, ítriv, met, skúlating, Lítla havfrúgvin og Herkules og alt møguligt annað spennandi😀
Ert tú ein av teimum 15, sum fara at mála á Torginum í SMS? Høvuðsvinningurin er eitt gávukort á 2.000 krónur, og nummar 1, 2 og 3 fáa eitt atgongumerki il Voxbotn.
Hvítar, vakrar og villar. Og so er hon størsta ránsdýrið, sum livir á landi.
Kunnu stingir í búkinum vera krabbamein? Og hví havi eg ilt í nakkanum? Tveir STROK-lesarar siga frá síni ræðslu fyri at fáa eina ringa sjúku.
Um tær vinna, sleppa tær at umboða Danmark í evropiska grand prixnum, sum verður í Portugal í mai.
YouTube straffar Logan Paul fyri at leggja eitt videobrot út.


text:
Gjøld fyri ansing
Dagstovnur: Børn undir 3 ár 1.995 kr. um mánaðin
Dagstovnur: Børn yvir 3 ár - farið verður í skúla - 1.600 kr. um mánaðin
Frítíðarskúlabørn: 950 kr. um mánaðin, 11 mánaðir um árið.
Avsláttur verður latin teimum foreldrum, ið hava tvey ella fleiri børn á dagstovni í kommununi.
Skipanin er soleiðis, at:
- Fyri yngsta barnið verður rindað fult gjald
- Fyri næstyngsta barnið verður latið 25 prosent í avsláttri
- Eldri børn ókeypis
Umsóknir um ansingarpláss skulu sendast til kommunskrivstovuna. Adressa og t-postur sæst niðast á síðuni.
Uppsagnarfreistin er: 1 mánaði til ein 1. í mánaðanum.
Umsóknarbløð síggjast her:
Umsókn um farloyvi frá dagstovni


text:
Arnbjørn Ó. Dalsgarð er rithøvundur og bókavørður; hann starvast sum leiðari á Býarbókasavninum í Havn.
Hann er føddur í 1971, er uppvaksin á Velbastað og býr í Havn.
Er ritstjóri á bókmentatíðarritinum Vencili saman við Oddfríða M. Rasmussen.
Útgávur:
2005 Hygg hasin jólamaðurin og Mausan er horvin í Míni jólabók
2006 Toftin hinumegin í Svartideyða og øðrum spøkilsissøgum
2006 Skuggarnir á Skarvatanga í Míni jólabók
2006 So hon starir inn í veggin í Vencili 1
2007 Ivin og Eisini slíkt, sum nívir í Vencili 2
2008 Ljósið í Vencili 5
Ein misskiljing í Míni jólabók
2009 Tvær yrkingar í Vencili 7
2010 Triglav í Vencil 8
Brøður í Vencil 9
Hann sjálvur í Horni í Míni jólabók
2011 Eitt satt undur í Míni jólabók
2012 Albert og uttanroyndarvísindini, Albert og skaparin, Albert og almennið í Vencili 11
Hási Andersen í Míni jólabók
2013 Tríggjar søgur í Vencili nr. 13
2014 Einaferð var tað ...
2015 Søga søkir maka í Vencili nr. 15
Pápi tekir í Míni jólabók
So hon starir inn í veggin
2016 Make-up, Eitt kvøld í Paris í Vencili 17/2016
2017 Beautiful Demoiselle. Vencil nr 18/2017
Ummæli:
Kinna Poulsen: Royndur debutantur skrivar viðkomandi og vaksnar samtíðarsøgur. Dimmalætting 20. november 2015
Jógvan Isaksen: Walk the Line - eisini í gerandisdegnum. Dimmalætting 18. august 2017
Heiður:
2009 Virðisløn M. A. Jacobsen fyri mentanarlig avrik
Heimasíða:


text:
Við postinum í morgin fær hvørt húsarhald í landinum hesa heilsan frá kirkjuni. Uni Næs, dómpróstur, greiðir frá á tíðindafundi í Arnes Minde í dag. Longst til vinstru sæst Eyð Matras, sjónleikari, sum 6. oktober fer at framføra ein spennandi leik, Morgunstjørnan yvir Wittenberg, um nunnuna Katarinu von Bora, ið varð kona munkin Martin Luther.
Í pakkanum frá kirkjuni eru teknirøðin um Luther, Martin Luther - munkurin, sum broytti heimin, ið Nám gav út fyrr í ár, Luthersblaðið hjá Grunninum Føroyskt Kirkjumál, sum burturav er um Luther, og ein stórur kalendari, sum á framsíðuni vísur øll tey tiltøk, ið verða hildin kring landi, nú 500 ár brátt verða liðin, síðan Luther hin 31. oktober í 1517 negldi tær 95 tesurnar á kirkjudyrnar í Wittenberg, og reformatiónin byrjaði. Tesurnar eru á baksíðuni. Eina løtu sluppu júst hesar 500 ára gomlu tesurnar, ella avlátssetningarnir, at standa á dómkirkjudyrnum í sólskininum í Havn.
Umframt fyrilestrar og lesitilfar, verða smærri og størri tónleikatiltøk, m.a. við Føroya Symfoniorkestri í Norðurlandahúsinum 28. oktober, og sjónleikurin um konu Luthers, Katarinu von Bora, sum Eyð Matras hevur skrivað, og Ria Tórgarð fer at seta upp niðri í Posthúskjallaranum í Klaksvík.
2. oktober verður eitt Lutherfrímerki hjá Posta avdúkað í Havnar kirkju, í døgunum 22. oktober til 1. november verða Lutherdagar í Norðurlandahúsinum og 24. oktober fara sangarar og tónleikarar at nýtulka sálmar hjá Luther á sama staði. Reformatiónskantatan hjá Bach yvir sálmin hjá Luther Vár Guð er føst og haldgóð borg verður send í Útvarpinum 31. oktober, og sama dag er fagnaðargudstænasta í Havnar kirkju. Hesin dagur er í álmanakkanum merktur Upphav trúbótar Luthers.
So savnaði eg virknu Reformatiónsnevndina, ið hevur arbeitt við tiltøkunum til Lutherárið, undir uppslagnum við endurprentaðu tesunum hjá Lutheri.
Tey eru Meinhard Bjartalíð, Uni Næs, Ása Justinussen, sum hevur verið skrivari, og Ólavur í Geil, ið heldur útgávunum, sum er samskipari. Jákup R. Hansen og Maria Jørðdal Niclasen, sum eisini eru í Reformatiónsnevndini, vóru burturstødd. Tað verður eitt hendingaríkt og spennandi Luther- og Reformatiónsár.


text:
Aasmund Olavsson Vinje
Aasmund Olavsson Vinje (føddur 6. apríl 1818 í Telemark fylki, Noreg, deyður 30. juli 1870 í Hadeland) var ein norskur rithøvundur og blaðmaður. Kendar yrkingar eftir Vinje eru «Våren», «Ved Rundarne», «Den dag kjem aldri» og «Blåmann». Hann vaks upp í Vinjestoga í Telemark fylki. Hóast familjan var fátøk var áhugin fyri bókmentum stórur, og Vinje fekk skjótt alsk til bókina.
Han gekk á Heltbergs studentfabrikk og las seinni til jurist. Han var politiskt aktivur og varð koyrdur úr starvinum sum statsgóðkendur juristur tá hann fanst at uttanríkispolitikkinum hjá stjórnini. Vinje verður roknaður sum ein undangongumaður í norskum journalistikki við vikublaðnum Dølen frá 1858. Áðrenn hann skrivaði Dølen var han blaðmaður, í gjøgnum 8 ár skrivaði hann heilar 700 greinar í Drammens Tidende. Sum rithøvundur skrivaði hann yrkingar og ferðafrásøgnir. Skrivistílurin hjá honum var eyðkendur av hansara evnum at síggja eina sak frá fleiri síðum, og sýndi ofta eitt tvísýni, millum annað tá tað galt norskan nasjónalromantikk. Vinje var ein av teim fyrstu ið aktivt nýtti landsmálið hjá Ivar Aasen.
Vinje doyði á Hadeland, Oppland fylki og varð jarðaður við Søsterkirkene á Gran.